Asteasu eta Sartaguda, oroimen historikoak elkarturiko bi herri - Donostia 1936-1945\nJoan den mendean Euskal Herrian izandako gertaerek bi herrion etorkizuna baldintzatu zuten. 1936ko Gerran eta frankismoaren garai ilunetan gertaturikoari argia eman eta garaiotako memoria berreskuratzeko lanetan aritu dira Asteasun eta Sartagudan azken hamarkadetan.\nTolosaldeako erresistentzia-gune garrantzitsuenetakoa izan zen Asteasu, Zizurkil, Aduna eta Larraul udalerriak batzen zituen Saseta defentsa sistema. Bertan borrokatu ziren Eusko Gudarosteko gudariak “Bando Nazionaleko” rekete eta falangisten kontra. Errepublikak gerra galdu zuelarik, errepresio aldia zabaldu zen baita Asteasura ere: fusilaketak, atxiloketak, kargugabetzeak, ile-mozketak eta abar pairatu behar izan zituzten asteasuarrek. Egun, Aranzadik Zientzia Elkarteak Saseta defentsa sistemako lubakien berreskurapenerako lanetan dihardu.\nSartagudan, aldiz, ez zen gerra fronterik izan, matxinatu frankistak nagusitu baitziren Nafarroako lurraldean. Alta, 1.200 biztanle eskas zituen herri hartan, 86 pertsonatik gora fusilatu zituzten matxinatuek. Beste hainbat behartuak izan ziren Legio Espainoleko General Sanjurgo Tertzioaren lerroetan sartzera, eta horietarik 45 fusilatuak izan ziren, eta beste 15 frontean hil ziren. Errepresio gogor horrek ekarri zuen aurrerantzean Sartaguda alargunen herria bezala ezagutzea. Alargunen aurkako errepresioa oso bortitza izan zen: lur ebasketak, isunak, ile mozketak, haien etxeetako lapurretak…\nGaraian gertaturikoak gertu kokatzen dituzte Asteasu eta Sartaguda. Bi herriek haien oroimen historikoa berreskuratzeko lanetan izandako esperientziak partekatuko dituzte Apirilaren 6ean, Asteasun (Gipuzkoa) Udalbiltzarekin batera antolatu diren jardunaldietan.\n10:00 Asteasuko lubakien bisita, Karlos Almorza historialariarekin .\n12:00 Mahai-ingurua Udaletxean:\nJavi Buces: Aranzadi Zientzia Elkarteak Asteasun Oroimen Historikoa berreskuratzeko egindako lana.\nPaolo Albanese eta Maximo Martinez, Sartagudako alkatea eta Alargunen Herriko Elkarteko kidea, hurrenez-hurren: Sartagudako lanketa.\nTxomin Hiriart-Urruty: Donibane-Garaziko (Nafarroa Beherea) haur errepublikarren koloniaren testigantza


Olaberriko ikasleek arrantzan ikasteko irteera egin dute - Goierriko Hitza : Goierriko Hitza\nOlaberriko ikasleek arrantzan ikasteko irteera egin dute\nOLABERRIA // Olaberriko Herri Eskolako ikasle guztiek Lazkaora egin zuten txangoa, gaur zortzi, arrantzan egiteko. Ura landu dute azken hiruhilekoan, eta ur kirol horri buruz gehiago ikasi ahal izan zuten. Arrantzale adituek eta Gipuzkoako federaziokoe...\nOLABERRIA // Olaberriko Herri Eskolako ikasle guztiek Lazkaora egin zuten txangoa, gaur zortzi, arrantzan egiteko. Ura landu dute azken hiruhilekoan, eta ur kirol horri buruz gehiago ikasi ahal izan zuten. Arrantzale adituek eta Gipuzkoako federaziokoek lagundu zieten, Agauntza errekan. Kirol hori bultzatzen laguntzen dute halako ekimenek, arduradunek esan dutenez.


abuztua | 2011 | baztango haizegoa\nArchive for 2011(e)ko abuztua\nPosted in Baztango jendea, Uncategorized, tagged arozarena, Arraioz, baztan, begi-beltx, Premonstratensendar, urdazubi on abuztua 31, 2011| 2 Comments »\nBlog honetan, Arraiozi buruz zenbaitetan aritu gera, bere dorretxeaz eta haien inguruan gertatutako pasabide bitxitaz idatzi dugu; Jauregizar eta “sorgiñak” edo dorretxe berberako Pierres eta Baztango armarriaren inguruko epaiaren aferak, bezalaxe. Baita ere, bere festaz ta tradizioak ekarri ditugu, erregiñak eta saratsak, laxoa… Kasu huntan, historian zehar nabarmendu diren arraioztarrak aipatu nahi dut.\nAuñamendi enziklopedian, hainbat Arraiozko seme “kontuan hartzeko” agertzen dira, erran behar gehienak, militarrak edo eliz gizonak direla. Guzti hoien artean, gailenduden gehiena edo akaso ezagunena dena Paulo Arozena Urrutia (Begi Beltx) misiolari-idazlea izanen da. Pablok, 1896.eko otsailaren 23an Arraiozen sortu zen. 1914an Arraiozko Artzaia izen berria hartuz, fraide kaputxinotarra sartu zen. Iruñean 1922.ean apeztu ostean, gure artean denbora laburra emanda, 1931an-1963 urte biztarte, Guam uhartean eta Manilan ibili zen misiolar moduan. Euskal Herrira itzuli eta gutxira zendu zen, 1964.eko urtarrilaren 31an hain zuzen. Euskal idatziak eta olerkiak, Irugarrengo Prantziskotarra-n eta Zeruko Argia-n hasi zen argitaratzen “Begi-beltx” ezizenez, baña gehien bat hiztegintzan egin zuen lanarengatik ezagunagoa da.\nArozena aparte, azpimarratu nahi nuke bertze bi arraioztar “famatu”, olerkaria bezalaxe biak elizgizonak ere, biak orden berberakoak eta biak baitere, bakoitzak bere garaian orden erlijioso horren nagusiak edo “generalak” izan zirenak.\nIrudia.Wikipedia, Wenzel Hollar-en 1661ko grabatua.\nOrdena, premonstratensea da eta Arraioztarrak berriz, Juan Bautista Miguelena eta Bartolomé Barrenetxe dira, eta erran dugun bezala, biak, orden horren buru izan ziren. Premonstratensendar ordena, San Norberto fraideak, 1120an Prémontréko Abadian (Frantzia) sortu zuen. Garai batean (gehienbat XVII eta XVIII. mendean) orden garrazitsu, eragin haundikoa, aberats eta lur eremu haudien jabeak izan ziren. Gure inguruan elkarte erlijioso honek zeukan monastegia, Urdazubikoa zen. XIII. mendean Urdazubiko elkarte premostratenseak ohore eta onura ekonomikoa on bat lortu zuen eta Santiagorantz zihoazen erromesentzat bide garrantzitsua bilakatu zen, herriaren jabe eta Baztango hainbat lur eremuen ere. Hain zuzen, Urdazubiko monastegian Bartolomé Barrenetxe arraioztarra, egon zen.\nBartolomé Barrenetxe, 1715ko urtarrilan 13an sortu zen Arraiozko Dolarea etxean. Gaztetik premostratense elkartean sartzen da, 18 urtekin Urdazubin aurkitzen dugu eta hemendik ainzin ibilbide arrakastatsu bat hasiko du premostratensen elkarte barruan. 1743an nobizioen maixua izendatuko diote, 1753an Urdazubiko monastegiko “burdinola” kutxaren zaintzailea (burdin industria bat zeukaten hainbat burdinolekin) , 1756an, monastegioko abadea izanen da ta gañera 1756tik 1760 presidente tituloa emanen diote, Nafarroko erregeordearen (birreia) gortean ibiliko da eta azkenik 1765tik 1768artio Spainako premostratensendarren “General Reformador” edo “Superior General” , hauxe da! haien buruzagi edo nagusi izendatuko diote.\nUrdazubiko monastegia. Argazkia Pampluno Panoramiotik artuta\nBertze premostratensen “general” Arraioztarra, Juan Bautista Miguelena izan zen. Honi buruz, gutti aurkitu dut eta aurkitu dudana arras nahastue dago. Auñamendi eusko entziklopedian (digitalean) Arraiozko semea bezala agertzen da, baña baita ere, web gune berberan, Azpilkuetako Urrasun auzoko Iriartea baserrian jaiotakoa zela, ageri da. Bertzealdetik, Nafarrako “Gran Enciclpedi-an” ezta ja ageri Miguelena arraioztarrari buruz, desagertuta dago, premostratensen elkartea bezalaxe. Zeren garai batean indartsuak eta garranzitsuak bai ziren “kanonigo zuri” hauek, ( halaxe zauzen ziren bere sotanaren koloreagatik) XIX. mendeko elizako desamortizazioa, Urdazubiko monastegia uztea behartuko die eta 1839an, Urdazubitik alde eginen dute. Hortik aurrera (zerbait berdin gertatuko zaie Spainian zehar zeukaten bertze 40 abadiekin) arras zaia izango dute burua altxatzen eta pixkanaka pixkanaka elkartea desagertuko da.\nAmaizeko erran behar, bi arraioztar hauek ez zirela izan orden errelijioso honen “generak” baztandar bakarrak, bertz bi gehigo izan bai ziren, Fr. Bartolome Etxenike de Asco errazutarra eta Iruritako Juan Bautista Aleman hain zuzen, ahaztu gabe Juan Mayora zigatarra ordeneko koronela izan zela.\nwikipedia ,Auñamendi eusko entziklopedia, Urdazubi udalako web horria eta Gran Enciclopedia de Navarra .\nPosted in Uncategorized on abuztua 15, 2011| 2 Comments »\n1512ko naparroko konkista krudel ta garratzatik 500 urte bete behar direla ta, hainbat ekitaldi, ekimen, hitzaldi ta erakustaldi iten edo prestatzen ari dira. Batzuk, erakunde ofizialetatik antolatuak eta eztakit-nongo katedradun doktoreak ponenteak izan arren , benetan ankerrak eta “bere navarra” kontatzen digutenak dira . Bertze batzuk berriz, urte hoietan benetan gertatutakoa azaltzen, erakusten oroitzen eta zabaltzen sahiatzen direnak, dira.\nGure zoko umel hunten, Amaiurtarrek eta Pier Paul Berzaitz kantari eta idazleak gidaturik, Amaiurren eta Maulen eginen den ikuskizun artistiko-historiko-musikal bat prestatzen, lan ta lan dabiltza. Historia berreskuratu nahian, “Amaiur 2012 haien ametsa gurea da” lelopean, ikuskizun berezia ikusiko dugu 2012ko uztailaren 21an, Amaiurko gazteluko muinoan.\nAmaiurko karrika. Argazki Pello San Millan.\nBaña, nahiz eta Amaiur eta bere gaztelua, konkista inguruko sinbolo bezala hartuak izan diren arren, egia errateko, urte dexente gero, pasatuko denarekin izanen da. Baña urte horretan, herri ikurraren hasiera, izanen da, zeren Amaiurko herria eta bere gaztelu beltzak sitioak, gerra eta borrokak jasanen ditu, urte madarikatu horren azkeneko hilabetetan.\nAipatzen ahal da, konkista, 1512ko otsailan daukala hasiera, hilabete hortan Fernando “katolikoa” eta Inglaterrao Enrique VIII.na ados gelditzen bai dira Frantzia inbaditzeko. Martxoan “la Santa Liga” Frantzia, elizaren etsai izatea leporatuz, gerra deklaratzen diot. Aragoi eta Gaztelako Erregenteak ahaleginak eginen du, Nafarroa aliantzan sartzeko, baña Naparroko erregeak uko egiten diote, zeren bertzenaz, frantzian daukaten lurrak (Foixtarrak eta Albretarrak) galtzeko aukera izanen zuten eta ezezkoa gustokoa ez izanda, “katolikoak” apirilan Aita Santuari, Frantziako erregeari laguntzen dioeten Napar eta Biarnotarrei, eskumikatzea eskatuko dio.\nUztailako lehenegoan, Julio II.na Papak eta Fernando erregeak biltzen dira, bilera horren ondoren, gaztelaniar tropak Vitoria-Gateiz inguruan biltzen hasten dira. Uztaila 10an gaztelaniarrak napar mugak pasatzen dute eta Goizuetako herria hartzen dute. Hilabete berbrako 17an Blois-ko ituna siñatzen da. Itun hontan, Frantziak, Nafarroko erregeek Biarno herrialde subiranoaren jaunak direla, aitortzen du. Horren ondorioz, Nafarroa neutrala deklatuko da baina Fernando erregeak hori faltsotuz, Frantziako aliatu gisa aurkeztuko du Nafarroa, inbasioa justifikatuz. Uztailaren 19an gaztelaniar armada; 1.000 arma-gizon, 2.500 zalditeria, 12.000 infanteria eta 20 artilleria piezaz osatua, Lekunberri ta Burundatik sartzen da, Fabrique Álvarez de Toledo Albako dukea buru dela ta. Egun bat geroxago Nafarroko erregiña, Foixko Katalina Iruña uzten du eta “ultrapuertos-ko” lurraldetara joaten da, bidean seme bat hilko zaio. 24an, Albako dukea iristen da Iruñera, heraldo bat bidaltzen die hirtarrei erranez edo kondiziorik gabe errenditzen ziren edo armada erasotzaileak arpilatze eta errausteari ekinen zion. Nafarroako hiribura, Gaztelako erregeorde ta Arangoiko erregearen eskuetan dagoenean, Fernando II.nak Albriteko Joan III Nafarroako erregea akabatzea aginduko du, honekin napar errege familia suntsitu ta akitu nahi du, zeren, Nafarroko erregiñaren lehengusiña batekin ezkondua dagonez ( Foixko Germana-rekin), berak agertu ko zen “tronoaren” legezko oinordeko bezala.\nPixkanaka pixkanak erreinuko plazak eta gorlekuak gaztelaniarren eskuetan eroriko dira; Hiriburuaren ondoren Amaiur eta Donibane Garazi, Irunberri (abuztuko 10an), Zangoza (11an), Biana (15an), Lizarra ( 22an), Kaseda (24an). Irailan errendituko dira, Orreaga (2an ), Aezkoa, Zaraitzu ta Erronkari ( 3an), Tutera (9an), eta Tafalla ta Erriberri 20an. 21-arako erresuma osoa erori da.\nUrrian, hainbat herri gaztelaniarren kontra altxatzen direla; Larraga, San Martin de Unx, Santakara, Tafalla, Lizarra…Hilabete hontan, Albreteko Joan III.nak, Pedro de Nabarra mariskalarekin eta Palice kapitan frantsarekin batera, 7.000 Napar, 4.000 Biarnotar ta Gaskondar gehi merzenario Alemaniar ta Albaniarrrez osaturiko ejerzito bat antolatuko du. Enjerzitoaren “bizkarrezurra” Angulemako Frantzisko delfinaren eskutan dago, honek Donibane Garazi askatuko du eta Iruñalo bide hartuko dute, 18an Erronkari eta Zaraitzu ibarretik sartuz, 21an Otsagabia ta Burgi berreskuratuko dute. Data hoietan (urriak 18) Amaiurko gaztelua ere errekuperatzen dute Naparrak, hain zuzen Xelen Ezpeletarrak eta gazteluko alkaide gise ezartzen da. Azaroaren 3an, armadako zati nagusia (20.000 soldadu, horietako 10.000 Naparrak), Ezkaba mendiko maldetan, Atarrabian eta Uharten kokatzen dira. Iruñan sitiatzen dute baña negua dela, hiriburua hartu ezin dutela eta Azaroaren 30an, gaztelaniarrei errefuerzoak iristen direla, Naparrek Baztandik alde egitea erabakitzen dute. (Belaten gertatuko da Gipuzkoako armarri zaharraren kañonen afera).\nGazteluaren maketa. Argazkia Pello San Millan\nErretirada honi buruz, Jimeno Jurio historialariak bere “Amaiur simbolo de Nabarra” liburuan aipatzen du: –La expedicion se retiraba a principios de Diciembre por el Baztan y Amaiur- la fortaleza estaba todavía por Juan de Albret- rumbo a Bayona. Amaiurko harresietatik, gazteluko alkaide Naparra, Xelen Ezpeletarrak ikusi zuen (Xelen de Ezpeleta) ejerzitu naparraren atzera-egitea (erretirada). Urriako 18an napar legitimistak Pedro mariskala buruz izanez, gaztelua eta ia Baztan osoa berreskuratu zuten, egun hortatik aintzin gazteluko alkaide gise Ezpeletar Xelen egonen zen. Erregearen troparen gibelatzearekin Amaiur, bakar bakarrik gelditu zen eta gaztelaniarrak eta baztandar behamondarrek, Ursuako Martin buruzagi izanez, putriak bezala urbildu ziren gaztelua hartzera. Lehenengo erasoaldi batean Xelenek aurre egiten dio Ursuari eta bere atzetik doa, behamondarrak bere dorretxean babestu beharrez. Liskar batzuk ondoren bigarren erasoaldi bat izanen du gaztelua, Iruñatik etorritako gaztelaniarrek gaztelua sitiatuko bai dute. Baña Urdazubitik etorritako Pedro Mariskalak gaztelaniarrek asedioa uztea, behartuko die. Ondarrian bi erasoaldi eutsi ondoren, hirugarren batean Ezpeletako Xelenek gotorlekua errendituz amore egin zun.\nAmaiurko gazteluko urrengo datoa daukaguna, astion aipatutako Jimeno Jurioren liburu berberan agertzen zaigu. Fernando II nak 1513ko urtean, aldatzen dula Amaiurko gazteluko alkaidea eta berari fidela den Anton Alguazil gaztelaniarra ezarriko du eta bere aginpean ta Juan Renaren sosekin, hainbat berritze ta haunditze lanak, eginen dira gazteluan. Alguazil honek, urte dexente egonen da alkaide gisa Amaiurren, hain justu 1521taraino, Jaime Belatz de Medrano eta bertze napar agramondar lealak gazteluak berreskuratu zuten momentuartio.\nHandik aintzin eta Belatz jauna gazteluko alkaide gisa izanez, Amaiur, Nafarrorako eta Euskal Herriko den sinboloa eta ikurra bilakatu zen!!!\nPost hau iteko, wikipediatik eta Nabarlur blogatik informazioa atra da, baita ere Jimeno Jurioren “Amaiur, símbolo de Nabarra” Pamiela (2004) eta Iñaki Sagredoren “El castillo de Amaiur a través de la historia de Navarra” Pamiela(2010) liburuak erabili dira.\nPosted in Uncategorized on abuztua 8, 2011| 1 Comment »\nAbuztuan, San Lorenzo egune inguruan (abuztuak 10-13), zeruan, Pertseidak ikusten ahal dira. Persaideak izar iheskor edo meteoroen jausi bat dira, 109P/Swift-Tuttle kometak utzitako hauts-partikulak, hain zuzen. Pertseidak deitzen dira, zeruan Pertseo konstelazioaren parean ikusten direlako. Meteoro hauei, Euskal Herriko bazter haunitzetan San Lorenzoren malko-ak deitzen zaio, santu hori ospatzen den egunaren (abuztuak 10) inguruan ikusten baitira, erraten da “malkoak ikusten dunak” zorte ona izanen dula urtean zehar.\nSan Lorentzotan Zigako bestak dira ta Zigakoa, gure Amatxi zena, zen. 1911an sortutakoa eta zihurhuntz haurzaroan, “malkoa” horiek ikusiak izanen zun, eta horrekin zortea izan… 1918 urte latzarako. Benetan latza izan bai zen XX.mendeko 18 hori…zeren bai Baztanen, bai Euskal Herrin eta mundu osoan, karretilue zabaldu zen urte hartan!, karrotillua gaizaren izurritea!, hauxe da, Baztanetik kanpo “gripe española” izenarekin zautu zen, izurritea!.\nIzurritea Amerikan hasi bazen ere, Europan fite sumatu zen . Iº gerrate mundialan parte hartu zuten soldadu Amerikarrek ekarrite, tita batean zabaldu zen. Bi gripe bolada izan ziren bata udaberrien ta bertzia iraila ta abenduaren tartean, azken hau arras bortitza izanez. Lehenengo bolada hau apenas nabaritu zen Baztanen edo on¡be errana Euskal Herrian. Datuen arabera ta adibide bezala erran, Anton Erkorekak bere “La pandemia de Gripe Española en el País Vasco (1918-1919)” liburuan aipatzen dun bezala, 15 persona hil ziren 1918ko maiatza eta ekaina tartean, Iruñako hirian.\nAbuztuan ez ziren eri kasurik eman, baina zerbait mastu zen zeren birusa tarte hortan mutatu zun eta Irailaren hasieran indar haundiagorekin agertu zen. Bigarren bolada bortiz honen lehenenego kasuak, Jimeno Jurio dion bezala Goizuetan eman ziren irailaren 3an. Segidan karrotillu “berri” hau somatu zen Baztanen, 200kasu agertuz ta dozena erdi, zenduz. Gaitz hunek ikusita zer nolako kaltia egiten ari den, irailako 9an Queipo de Llano ministroa eta probintziako “sanidad” ikuskaria, Dr Jimeno Baztanera etorri ziren , zenbait soluzioa emateko asmoarekin.\nErratekoa da, eritasun hunek maila sozialen arteko berexitasunak ez zula in , aberats zein behar, berdin berdin eragin baitzun. Hala ere kaltetuenak gazte osatsuntsuek izan ziren, gehien bat 13-21 adin tarekoak eta mutil gehigo neskak baño…hoietako bat, nire amatxiren neba zaharra.\nLa pandemia de gripe española en el País Vasco (1918-1919), liburuaren azala\nBaztanen zenbat hildakoak izan ziren kopurua ezdut aurkitu, soilik Anton Erkorekarenliburuan aipatzen den hasmentako dozena erdi hori, baña ikusita irailako 18an Nafarro osoan zabaldu zela (Baztanik Erriberaraño) eta hilabete hori amaituta, soilik Iruñan. 40 zendu zirela, urrian 109 ta azaroko lehengo egunetan ia 61 bazirela, pentsatzekoa da, karrotillue Baztandar andanada bat eramanen zula. Datu bezala aipatu 1918ko maiatzatik 1919ko Apirilartio, mundu osoan, 27.000.000 gizaki hil omen ziren karrotilluaren gaitzagatik.\nPost hau iteko, “La pandemia de Gripe Española en el País Vasco (1918-1919)” Anton Erkorekaren liburua erabili da.


LABOAREN BELARRIA II: Mikel Laboari eragin zioten kantuen istorioak - Arrosa\nDuela zenbait aste, aipatu genizuen Ibon Rodriguez gure musika kolaboratzaileak Laboaren belarria izeneko solasaldia eskaini izan duela han eta hemen. Horren bidez, artistaren obran sakontzen du, musikarekin zuen harremana aztertuta jaso zituen eraginetatik eta berak sortu dituen eraginetara. Saio horietan ez da Laboaren musikarik entzuten, baina bai bere unibertsoa azal dezaketen doinuak. Unibertso hori gurera ekartzeko, Gasteizko Halabedi irratiaren estudiora jo dugu gaur ere, eta Jon Aranburu esatariak eta Rodriguezek sormenaren tartean sartu eta Laboaren belarria-ren bigarren zatia ekarri digute.\nPosted in ZebrabideaTagged #bigarren atala #eragin #ibon rodriguez #jon aranburu #laboaren belarria #mikel laboa #musika #portada #sormena #unibertso\nANTXOEN BERTSOA (45) - Martxoan Bertsoa XV


Izoztu eta hoztu esnekiak | Consumer\nIzoztu eta hoztu esnekiak\nBermatu egin behar da esnea, gurina edo gazta birrindua manipulatzean ez dela aldaketarik izan\nIrudia: Tracy Olson\nEsnekiak, beste edozein elikagai mota bezala, izoztu egin daitezke, hoztu ez ezik. Prozesu hori baldintza seguruetan egiten dela ziurtatzeko, lehenik eta behin bi baldintza bete behar dira: produktuek kalitatekoak izan behar dute, hau da, patogenorik gabeak, eta ez dira aldatu behar aldez aurretik erabiltzean. Ontzi egokia erabiltzea eta elikagaia behar bezala desizoztea azken produktuan izan daitezkeen aldaketak minimizatzen dituen prozesuaren parte da.\nEtxean kontsumitzen den esneak ez du patogenorik, eta kalitatezko produktu segurutzat jotzen da. Baina kutsatuta badago, dela kontserbazio txarragatik, dela etiketan adierazitako iraungitze-data gainditzen duelako, izoztu ondoren kutsatuta egongo da prozesu horrek patogenoak ez dituelako ezabatzen, lozorroan baino ez ditu edukiko. Kontuan hartu behar da, halaber, izozteak haren propietate batzuk aldatzea dakarrela, batez ere koipea, koagulatu egin baitaiteke eta, beraz, esne osoaren itxura aldatu.\nGurina eta gazta\nGazta freskoa ez da izoztu behar, ur kantitate handiak ezaugarri asko murrizten dituelako\nGurina edo margarina bere ontzian izozten dira edo, bestela, aluminiozko paperean bilduta. Segurtasunez egiteko, konposizioa kontuan hartu behar da: gaziak izozkailuan gordetzen dira hilabete batetik hiru hilabetera bitartean, eta gainerakoek sei hilabete inguru irauten dute. Gazta hainbat formatutan izoztu daiteke. Birrindua plastikozko poltsetan gordetzen da zortzi bat hilabetez.\nGazta osoarentzat salbuespenak daude. Freskoa bada, ez da izoztu behar ur kantitate handia duelako eta propietate organoleptiko garrantzitsuak gal daitezkeelako. Gainerakoak arazorik gabe izoztu daitezke, baldin eta bilgarri batekin behar bezala ontziratuta badaude. Kremazko gaztek ere tenperatura baxuak onartzen dituzte kontserbazioa handitzeko, sei hilabete inguru irauten dute, itxitura hermetikoa duten ontzietan.\nHotzak esnean dituen ondorioak\nElikagaiak kontserbatzeko metodo ohikoenetako bat hoztea da. Hori aplikatzeak ez du esan nahi mikroorganismo patogenoak desagertu egiten direnik, ugaltzea atzeratzen baitu. Horregatik da hain garrantzitsua prozesu horren ondoren elikagaiak tratatzea, mikroorganismoen jarduera berriro agertzen baita. Esnea ekoizpenean tenperatura baxuetan edukitzeak mikrobioen segurtasuna bermatzen du, eta etorkizuneko prozesatuan aldaketa larrienak murriztuko dira.\nTenperatura baxuetan jartzen denean, ordea, gantz-molekulak, proteinak eta azukreak aldatu egin daitezke. Triglizeridoak kristaliza daitezke eta koipe-globulua deforma daiteke. Hoztea azkar egiten bada, sortzen diren kristalak txikiak dira, eta, beraz, ez dute gehiegi aldatzen egitura; aitzitik, hoztea motela bada (20 minututik gora), tamaina handiko kristalak sortzen dira, eta horiek kalteak eragin ditzakete koipe-globuluaren mintzean, eta alterazio garrantzitsuak eragiten dira, hala nola, koipe askea, esnea ohi bezala prozesatzea eragozten duena. Adibidez, gurina egiteko irabiatzean esne-gaina alda daiteke.\nHozteko tenperaturaren azpitik, gainera, esnearen tamaina handitu egiten da eta ontzia hautsi egin daiteke. Jatorrizkoa izan daiteke, ireki ez bada, edo, bestela, itxituradun bat, plastiko gogorrezko eta tapadun ontzi bat bezala. Esnea egoera onean mantentzen da izozkailuan sei hilabete inguru; kondentsatua eta pasteurizatua, berriz, ez dira egoera onean egoten hiru hilabete baino gehiago.\nEsnea hozteak bakterio-flora ere aldatzen du. Tenperatura baxuek bakterio psikotrofoak hazten laguntzen dute. Bakterio horiek 7ºC-ko tenperaturan ugaltzeko gai dira, eta esnean kontzentrazio txikian egoten dira (%5), baina ugaritu egiten dira egun batean 4 ºC-an eduki ondoren, eta nagusi izan daitezke.\nEsneak zenbat germen dituen hoztu aurretik, denboraren eta kontserbazio tenperaturaren araberakoa izango da. Mikroorganismo askok tenperatura baxuen aurrean erresistentzia handia duten entzimak sortzen dituzte. Entzima horiek nahi ez diren aldaketa organoleptikoak eragin ditzakete esnegainean eta gurinean, baita esnea gelifikatzea ere, eta horrek mugatu egiten du esnea merkaturatzeko epea luzatzeko aukera.\nDesizozteko unea ere garrantzitsua da; gainerako elikagaiak bezala, pixkanaka egin behar da, eta tenperatura-aldaketa bortitza saihestu. Faktore horrek patogenoen biderketa azkarra eragiten du. Horretarako modurik onenetako bat izozkailutik hozkailura pasatzea eta tenperatura pixkanaka igotzea da.\nKalitatezko esnekiak elikagarriak dira, iraunkorrak eta beti seguruak kontsumitzailearentzat. Kalitate mikrobiologikoa propietate dinamikoa da, hau da, aldatu egin daiteke. Hasierako bakterio-flora eta behin betikoa oso desberdinak dira. Esneki bati aplikatzen zaion termino hori konplexua da, kontrolatzeko zailtasuna eta praxi txar baten ondorioak, batzuetan, arazo larriak dira. Esnea prozesatu ondoren, bai zuzeneko kontsumorako bai beste elikagai batzuk egiteko erabiliko den lehengairako, kalitate komertziala lortu duela jotzen da, hau da, kontsumorako egokia dela.\nalterazioak gazta lácteos-eu leche-eu mantequilla-eu


Irteera: Mendia eta Hondartza Araban | Larrabetzuko eskola\n← Gaurko Garmitxaren irteera > argazkiak\nEskolako jaia > ekainaren 19an eta 20an →\nIrteera: Mendia eta Hondartza Araban\nData: 2015(e)ko maiatzak 7 Egilea: Txinpasmendi Guraso Elkartea\nEskolako irteera: Mendia eta Hondartza Araban\n(Elgeamendi eta Uribarri-Ganboa)\n2015eko maiatzaren 17an, igandea\n• Irteera: 10:00etan futbol zelaiaren aurretik. • Iritsiera: Uribarri-Ganboatik Larrabetzura 19:00etan aterako gara. • Bazkaria: norberak berea eroan behar (amaiketako eta merienda ere bai). • Autobusaren prezioa: 5€ lagun bakoitzeko. • Izena ematea: Angulerin maiatzaren 14ra baino lehenago.\n• Egitaraua: autobusez Arabako Marieta herrira abiatuko gara (62 km, ordu bat). Marietatik Elgeamendira igoko gara (joan-etorria 7 km izango dira). Menditik jaitsi ondoren Uribarri-Ganboa urtegiko Garaio aldera joango gara eta hango zelaietan bazkalduko dugu, hondartza ondoan; leku honetan aukera paragabea dago egoteko, jolasteko, bizikletaz edo oinez ibiltzeko, eta eguraldi ona izanez gero, han dagoen hondartzan bainua hartzeko ere bai.\n• Kontuan hartu: – Irteeran ume guztiak nagusi baten ardurapean egon beharko dira. – Arropa erosoa eraman, pikatzeko gauzak, bazkaria, ura, baiujantzia, toalla, txankletak, txapela, eguzkirako krema, pilota, … – Garaion iturriak eta komunak daude.\nAntolatzailea: Txinpasmendi guraso elkartea. Zalantzak edo galderak egiteko: txinpasmendi.guraso@gmail.com


Otxandioko Udalak herritarrak deitu ditu gaur larunbateko eraso matxista salatzera - Mugalari KulturaMugalari Kultura\nOtxandioko Udalak herritarrak deitu ditu gaur larunbateko eraso matxista salatzera\nTestua: Otxandioko Udala\n· Udalak ezohiko udal batza deitu du indarkeria matxista salatzen duen adierazpen instituzionala onartzeko, gaur arratsaldeko 19:30ean\n· Gertakizuna salatzeko, mugimendu feministak elkarretaratzea deitu du uztailaren 9an, 20:00etan plazan\nLarunbat gauean Otxandioko gizon batek bere bikotea erasotu zuen kale erdian. Hau ikusitakoan, gizonaren jarrera salatu eta emakumea laguntzen saiatu ziren bi herritar. Gizonak, herritarrei aurre egin eta bietako baten kontra oldartu zen, zauriak eraginez.\nOtxandio. ARGAZKIA. I. Gorriti\nOtxandioko Udalak eraso matxista berri hau irmoki salatu nahi du, eta era honetako jarrerek, zein beraien erantzule diren gizonek ez Otxandion eta ez beste inon lekurik ez daukatela adierazi.\nElkartasun eta babes osoa adierazi nahi diogu atzoko erasoa jasan zuen emakumeari, bai eta antzeko egoeran aurkitzen diren emakume guztiei. Behar duzuenerako Otxandioko udalaren eta herri osoaren laguntza guztia jasoko duzue. Gaur eta beti zuen alboan egongo gara.\nEra berean, atzoko erasoa ekiditen saiatu ziren herritarrei gure elkartasuna, aitormena eta esker ona adierazi nahi diegu. Guztiontzako eredu zarete.\n· Inoiz baino beharrezkoagoa · Horregatik, gaur inoiz baino beharrezkoagoa da eraso matxisten aurrean beste aldera ez begiratzeko jarrera bultzatzea. Herritar eta erakunde guztion ardura, jarrera eta implikazio aktiboarekin bakarrik lortuko dugu errealitate triste hau behin betirako gure kale eta etxeetatik desagertaraztea.\nJendarte parekidea eraikitzeko eta emakumeen eta gizonen arteko botere-harremanak gainditzeko beharra inoiz baino ageriago uzten du gertaera latz honek. Horretan ardura berezia dugu erakunde publikook.\nUdalak ezohiko udal batza deitu du indarkeria matxista salatzen duen adierazpen instituzionala onartzeko, gaur arratsaldeko 19:30tan.\nGertakizuna salatzeko, mugimendu feministak elkarretaratzea deitu du uztailaren 9an, arratsaldeko 20:00etan plazan.\nUdalak bat egiten du mobilizazioarekin eta herritar oro gonbidatzen du bertan parte hartzera.


kritiken hemeroteka » Literatura hamaika eskutara\nHitza bide, bizia xede / zenbait egile / Biltokia-Pamiela, 2012\nLiteratura hamaika eskutara Alex Gurrutxaga / Berria, 2013-02-17\nTxantreako Euskaldunen Biltokiak 10. urtemuga zela-eta liburua argitaratu zuen iaz. Ospakizun doinuz dator Hitza bide, bizia xede, baina baita aldarrikapen gisa ere, ez baita manifestu makala izenburukoa: hitza (euskara) bidea da, eta helburua haren bidez bizitzea, norbanako eta herri orok baitu bere hitza.\nLiteratur bilduma da Hitza bide, bizia xede, baina nekez laburtu daiteke hitz batean zeren bilduma den. Izan ere, poesia, narrazioa, saiakera, epigrama edo hiztegia ditu barnean (baita Polo Gartziaren marrazkiak ere). Norbaitek esan lezake denetarik pixka bat izanik ezerk ez duela erabat aseko, eta gerta daiteke, baina pluraltasun horretan dago liburuaren berezitasunetako bat.\nOhikoa ez den beste ezaugarri bat ere bada: “Antologia bat da —idatzi du sarreran Fernando Reyk—, gure elkartearekin edo gutako batzuekin harremana izan duten idazleek osatua. Haiekin bat, gure auzoan idatzi zaleak diren beste batzuei ere egin nahi izan diegu tokia”. Horrela, Bernardo Atxaga, Aingeru Epaltza eta Miren Agur Meaberen testuen ondoan aurkituko ditu irakurleak Kruzi Barrena, Fertxu Izquierdo eta Arantza Santestebanenak. Esan behar da testu guztiek ez dutela maila bera, edo areago, alde handiak daudela. Baina bildumaren maila epaitu behar banu (eta hala behar dut) esango nuke bere helburua lortzen duela, alegia ahal bezain anitza izatea eta, hortaz, bilduma txukuna dela.\nLau atal poesia dira, laurak ere oso tonu desberdinekoak. Atxagaren testuak (Egunak badoazi) denbora du gai, eta idazlearen poesiak hain berea duen narratibitatea eta kadentzia erritmikoa (paralelismo, errepikapen eta zerrendekin). Castillo Suarezen Betetzeko moduko ametsak prosa poetikoa da, bere azken liburuaren ildokoa. Joxemari Sestorainek Poema solteak itzuli ditu eta haiei buruzko ohar interesgarriak eman. Azkenik, Kruzi Barrenaren bi poema daude; kutsu erromantikoa dute eta neroni ez naute ase, topiko eta klitxeetan oinarritzeagatik.\nGainerako testuak narrazioak dira, eta hauen tonu eta gai aniztasuna ere nabaria da. Esaterako, Aingeru Epaltzak maki brigada bateko partaide baten abentura kontatu du Zangoak bezain motel ipuinean. Oso ongi funtzionatzen du narrazioak, ederki girotua dago eta tentsioari amaieraraino eusten dio. Miren Agur Meaberen Plusaren tentazioa kontakizuna primizia bat dugu, aurten aterako den Kristalezko begi bat nobelaren zatia: sentsibilitate apartekoa transmititzen du testuak suizidioaz eta norberak bizitzan duen lekuaz gogoeta egitean. Beste bat aipatzearren, Fertxu Izquierdok Tarzan jarri digu hiriko junglan: absurdua eta traszendentala ezkonduz, Chicagotik abiatu eta Mexikon zehar, travelling trepidantea da Bizitzaren bueltak.\nBestalde, narrazioen artean badira testu ezohikoagoak ere. Xabier Mendigurenek Maria Magdalakoaren Ebanjelioaren pasarteak idatzi ditu. Ideia orijinala da eta landutako gaiak interesgarriak (prostituzioa, generoak, sexua, e.a.) baina esango nuke emaitza tesi-ipuin teorikoegia dela. Xabier Olarrak, berriz, Twitter-i buruz (erlijio berri horretaz) testu multiformea osatu du, oso ongi funtzionatzen duen umorez gainezka. Azkenik, Joseba Sarrionandiak epigramaren genero klasikoa landu du, modu distiratsuan egiazki: politika eta gizartea du jopuntuan, tonu ironiko eta umoretsuz.\nIkusten duzunez, testu gehienen maila altuaz gain, bildumak aniztasun paregabea du forma eta gaietan. Idazle bakoitzaren estiloari esker, literaturaren ahala eta aukera mugagabeak agerian daude Hitza bide, bizia xede-ren orrietan.


Liverpool izango da Real Madrilen aurkaria finalean | Kirola | Berria\nLiverpool izango da Real Madrilen aurkaria finalean\nErroman 4-2 galdu du, baina joanekoan Anfielden lortuko errentari esker, sailkatu egin da Kloppen taldea\nLiverpooleko Mane eta Firmino lehen gola ospatzen. ETTORE FERRARI / EFE Tamaina handiagoan ikusi\nFUTBOLA. Liverpool-Real Madril. Horixe izango da hilaren 26an Kieven jokatuko den Txapeldunen Ligako finala. Real Madril herenegun sailkatu zen. Atzo, berriz, Liverpoolek 4-2 galdu zuen Erromaren aurka. Baina joanekoan lortutako errentari esker —5 eta 2 irabazi zuen Anfielden—, hamahiru urte geroago finalean da Jurgen Kloppen taldea.\nBartzelonaren aurkako final-laurdenean bezala, miraria behar zuen Erromak Liverpoolen aurkako kanporaketa altxatzeko. Beranduegi sartu zituen, ordea, hirugarrena eta laugarrena (penaltiz). Nalnggolanek egin zituen 88. eta 93. minutuetan. Baina beranduegi zen. Lehen zatian Liverpoolek sartutako bi golek —Erromak egindako bi akatsengatik lortutakoek —kondenatu zuten Di Francescoren taldea. Baina harro egoteko moduan da. Duintasun handiz esan zion agur txapelketari. Gutxienez, merezitako garaipena lortu zuen atzoko partidan. Izan ere, bigarren zatia goitik behera menderatu zuen, Dzekok gidatuta. Bigarren zati horretan, ez zen ikusi Liverpool erasokorraren arrastorik. Alderantziz.\nLiverpoolek hartu zuen aurrea partidan, Manek kontraeraso bat biribildu ostean (9.min). Erromaren berdinketa Milnerrek bere atean sartutako gol bati esker iritsi zen sei minutu geroago, eta atsedenaldira 1-2 iritsi ziren, Wijnaldum buruz ere sartutako gol betekin (26. min). Erromaren bigarren Dzekok sartu zuen, 52.ean.


Amaia Ballesterosek diseinatutako erakusketa - Asti Leku ikastola\nHome » Albisteak » Amaia Ballesterosek diseinatutako erakusketa\nAmaia Ballesteros Asti Lekuko ikasle ohiak berak diseinatutako erakusketa ikustera gonbidatzen gaitu. “Ikusiago, Ikasiago. Videre Discere Est” du izena eta Medikuntza, Anatomia, Botanika eta Zoologiaren inguruko aintzineko 200 ilustrazio biltzen ditu. Irudiak XVI-XIX mendeetakoak dira eta Bizkaiko Foru Aldundiaren Liburutegiko Zientzia liburuetatik hartuta daude.\nErakusketa osoaren diseinuak (berrogei bat panel, kartelak, biniloak, lona, liburuxka …. ) Amaiak berak egin ditu bere estudioan.\nUztailaren 21era arte bisitatu ahal duzue Bizkaiko Foru Liburutegian (Diputazio Kalea 7, Bilbo, Bizkaia, 2. solairuan).


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Energi eraginkortasuna eta eguzki energia termikoa (Heziketa zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Energi eraginkortasuna eta eguzki energia termikoa (Heziketa zikloa). Goi maila\n3 Ekipamendu eta instalazio termikoak (Modulua) Energi eraginkortasuna eta eguzki energia termikoa (Heziketa zikloa). Goi maila 3 Energia eta ura (Lanbide Arloa) 3 Fabrikazio Mekanikoa (Lanbide Arloa) 3 Fabrikazio mekanikoko produkzioaren programazioa (Heziketa Zikloa). Goi maila 3 Fabrikazio-teknikak (Modulua) Gehiago ... 3 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 3 Instalazioak muntatzeko prozesuak (Modulua) 3 Instalazioen irudikapen grafikoa (Modulua) 3 Interpretazio grafikoa (Modulua) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 3 Metal Eraikuntzen Irudikapena (Modulua) 3 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila 1 Makineriako Irudikapen Grafikoa (Modulua) Guztiak ikusi ... gutxiago ...


Intxaurrondo :: Libelista\n1985eko azaroaren 26an, Mikel Zabaltza, haren neska-laguna, lehengusua eta liburu honen egilea atxilotu zituzten. Elkar ezagutzen ez bazuten ere, ETAko komando bereko kide izatea leporatzen zien Guardia Zibilak, eta haiei egozten zien Pasaiako portu inguruan ordu batzuk lehenago hildako bi militarren eta guardia zibil baten heriotza. Arretxek prosa soil eta gordinez kontatzen digunmoduan, ohetik altxarazi ordukomendira eraman zuten; hondakinak jasotzeko erabiltzen diren plastikozko bi zakutan sartu zuten, momia baten antzera biltzeko zintaz estutu zuten, eta galdekatu egin zuten, behin eta berrizmurgilaraziz burua ibai batean. Intxaurrondo, intxaurraren hostopeko itzala liburuak Lege Antiterroristaren babespean tortura eta izua bizi izan zituen 21 urteko gazte baten lekukotasuna ematen digu, lehenengo pertsonan kontatua. Historia ausarta, beharrezkoa, literatur balio anitz dituena eta protagonista guztiek kontatzerik izan ez dutena, zoritxarrez.


Jasangarritasunaren sariaren lehen edizioa - Mikel Aranburu\nJasangarritasunaren sariaren lehen edizioa\nHasieraBlogaelkarlanakJasangarritasunaren sariaren lehen edizioa\nArgitaratuta 11 August, 2021\nAQUANARIA ETA MADRID FUSIÓN ELKARTEAREN ESKUTIK JASANGARRITASUNAREN SARIAREN LEHEN EDIZIOA\nHelburua gastronomiaren munduarekin lotutako proiekturik jasangarriena ezagutzea da, NBEren 2030 agendaren garapen jasangarriko helburuak kontuan hartuta, eta iraunkortasunaren printzipioak bere negozio-filosofiaren parte direla frogatzea.\nOspakizuna Madrid Fusion 2021 esparruan, kazetari espezializatuek eta ospe handiko sukaldariek osatutako epaimahaiarekin, bai eta gastronomiako eta elikagaien sektoreko adituek ere.\nGoi mailako gastronomiarako tamaina handiko lupiak hazten dituen Aquanaria enpresa da sari berri honen sustatzailea, eta munduko gastronomiari buruzko lehen kongresu globalera iritsi da; edizio honetan, gastronomia zirkularra da ardatz nagusia.\nJasotako dossier guztien artean, Madrid Fusión eta Aquanariako ordezkariek finalera pasatzen diren 5 jatetxe aukeratzen dituzte.\nMadrid Fusión gastronomiaren nazioarteko hitzordu handia da, eta maiatzaren 31tik ekainaren 2ra egingo du bere 19. edizioa IFEMAn. Bertan, biltzarkideak biltzen dira edo munduko edozein lekutatik plataforma digitalaren bidez, ponentzien garapena jarraizten dute.\nPandemiaren ondorioz sektoreak aurre egin behar dien erronkek markatutako edizioa da, eta gizarte- eta ingurumen-kontzientziarentzat pizgarria izan da.\nHitzaldi gehienak gastronomia zirkularraren ingurukoak dira, hau da, sukaldaritza osasungarria, aprobetxamendukoa, ingurumen-inpaktua gutxitzekoa eta errespetuzko ekoizpen arduratsukoa, eta ospe handiko nazioko eta nazioarteko figuren hitzaldiak ditu.\nJasangarritasun gastronomikoaren saria\nBiztanleria geroz eta prestatuagoa eta sensibilizatuagoa dago ingurumen alderdiekin eta joera hori gastronomiaren sektorera ere iritsi da: sukaldarien ekintzek, hala nola beren ingurunea ikertzea, aztertzea eta aztertzea beren baliabideak aprobetxatzeko, 0 km-ko produktuak erabiltzea, elikadura osasungarriaren alde egitea, elikagaien alferrik galtzearen aurka borrokatzea edo munduko gosearen aurka borrokatzea, agerian uzten dute iraunkortasunaren inguruko kezka.\nBestalde, jatetxeetako bezeroaren profila ere aldatu egin da. Gero eta informatuago eta kezkatuago dago osasunaz eta iraunkortasunaz, eta, gero eta gehiago, osagai osasungarri eta organikoen aldeko apustua egiten du. Gozamena bere bizimoduarekin bateragarri egitea ahalbidetuko dioten zaharberritze-aukerak bilatzen ditu.\nJatetxe iraunkor baten printzipioak oso ugariak dira. Erabiltzen dituen lehengaiekin, erabiltzen duen energiarekin, kudeaketarekin, langileekin, arkitekturarekin, hondakinen kudeaketarekin eta birziklatzearekin, kutsadurarekin eta sortzen duen inpaktuarekin lotutako alderdiak biltzen dituzte, eskaintzen dituen menuak.\nHautagaitzek, iraunkortasunaren printzipioak beren negozio-filosofiaren parte direla frogatzen duten proiektu guztiak aurkezten dituzte.\nIrabazleak sari hau jasoko du:\nMikel Aranburuk “arrainen artista” garaikur gisa egindako metal birziklatuzko eskultura.\n4.000 €-ko zuzkidura, irabazleak aukeratutako GKE bati emateko, haren jarduera-eremua Nazio Batuen garapen jasangarriaren helburuetako baten barruan sartzen bada.\nAquanariak Kanarietan dituen instalazioak ezagutzeko gonbidapena.\nJasangarritasunaren saria Aquanariak babesten du, Espainiako itsas akuikulturaren sektorean aitzindaria den enpresa. 1973an sortu zen, eta 1989an Kanarietara joan zen, itsas biodibertsitatearen paradisuan, lupientzako ekosistema egokiena bilatuz: Ozeano Atlantikoko ur garbiak, irabiatuak eta oxigenatuak.\nAquanaria produktua mundu osoko jatetxe onenetako mahaietan zerbitzatzen da, lupia basatiaren alternatiba jasangarri gisa aurkezten delarik. Lupiaren arrantzaldia atzeraka bait doa Europa osoan. Sari honekin (kongresu gastronomikoan geratzeko dator) filosofia hori bera duten proiektuak aintzatestea da asmoa.\nJasangarritasunaren saria, Mikel Aranbururen garaikur jasangarria\nIzan ere, Arancha Apezteguía sari honen antolatzaileetako batek esan zuen bezala, “Elkarlana egiteko bideratuak geunden eta unea iritsi zen, Mikel.”\nIraunkortasuna funtsezkoa da Mikelentzat.\nMikel Aranbururen obra guztiak hondakinetatik birziklatutako metalez eginda daude eta ingurumena errespetatuz egiten dira. 0 km-ko produktuak erabiliz beti. Itsasoan eta naturan inspiratuta daude. Ozeanoan bizi diren espezie ezberdinetan, urte askoan jarraitzea nahi dugun horietan.\nHorregatik, garrantzitsua da hori errespetatzea, zaintzea eta publikoa kontzientziatzea.\nJacques Cousteauk esan zuen bezala, “Gizakiaren itxaropen bakarra eta benetakoa itsasoa da” eta gure esku dago.\nMateriala aukeratzea, zinkezko xaflazko erretala Aquanariarako bakarrik den lanerako egokitzea.\nAtlantikoko lubina Handia islatzea\nGrabatu, moztu, forma eman, margotu eta bernizatu.\nAmaitutako metalezko pieza egur batean doitzea eta Madrid Fusion eta Aquanariako jasangarritasunaren I. Saria inskripzioarekin grabatutako metalezko plaka bat gehitzea.\nLehen edizio honetako 5 finalistak honako hauek izan ziren: Azurmendi jatetxea, Quitu jatetxea, La Torre by Marañon jatetxea, K & Co Sustainable Kitchen eta Miguel González jatetxea.\nBakoitzak bere zuhaitz izenduna izango du hurrengo landaketan, Aquanaria basoan.\nProiektu hau enpresaren Gizarte Erantzukizun Korporatiboaren parte da, oso kontzientziatuta baitago iraunkortasunaren alderdietan.\nAquanaria basoa Los Moriscosen gune degradatu batean dago, berreskuratzeko asmoz. Espezie autoktonoak dira, gehienak Fayas (Myrica Faya), eta zuhaitz bat landatu da langile bakoitzaren eta laguntzaile askoren izenean. Asmoa zuhaitzak landatzen jarraitzea da, basoa hazi dadin. Aquanariak planetarentzat egindako oparia da.\nAzurmendik Madrid Fusión y Aquanariaren jasangarritasunaren Saria irabazi zuen. Epaimahaiak 2030eko garapen jasangarriaren helburuekin duen konpromisoa baloratu zuen, baita gastronomiaren sektorean alderdi horietan erreferente izatea ere.\nGustavo Larrazabal, Aquanariako presidenteak, Mikel Aranbururen material birziklatuarekin egindako eskultura eta 4000 euroko txeke bat eman zizkion Eneko Atxari. Sukaldariak Bizkaiko Caritasera bideratzea erabaki duena.


«Bapatean, tsunami batek lau hanketan jartzera bultzatu ninduen. Orduan, oihu, negar, koxka egiten hasi nintzen.» – Magale\n← «Erraza izango da hau, pentsatu nuen… inuxentea!»\n«Dena primeran dagoela esan diguten arren, ezin omen da gehiago itxoin, eta bihar erditzea induzitzeko ohea erreserbatu digute ospitalean. Atzo ospitaleratu behar genuen berez, baina aitatxok eta biok azken momentura arte itxaron nahi izan dugu zure kabuz etortzea erabakiko zenuelakoan.» →


Eva Juez | Abenduak 3, Euskararen eguna - Eva Juez\nAtzo euskararen egunaren harira telebistan entzun nuen esaldi bat ikaragarri gustatu zitzaidan: defendatu dezagun maite duguna. Euskara maite dugunok, defendatu dezagun, baina urteko 365 egunetan.\nEibarren euskararen kale erabileraren emaitzak jaso ditugu egun hauetan; datuak benetan kezkagarriak dira. Erabilera ez da igo, ezta mantendu ere, jaitsi egin da. Hau bai dela Euskara maite eta erabiltzen dugunontzat albiste tristea.\nBadirudi eskolek zein erakundeek egiten duten ahalegina ez dela nahikoa euskararen normalizazioa lortzeko. Tamalez, Eibarren, euskara gutxiago erabiltzen da orain.\nAma naizenez, nire alabek euskaraz egin dezaten sustatzen dut, euskaraz mintzatzera animatzen ditut nire aldetik erraztasun guztiak eskainiz. Hala ere, askotan gaztelaniara jotzen dute. Telebistaren eragina ote da???\nAma bezala, udaleko zinegotzi bezala eta Eibarren bizi naizelako, ahalegin handia egingo dut, datorren urteko euskararen erabileraren kale neurketaren emaitza hobeagoa izan dadin.\nDefendatu dezagun maite duguna; defendatu dezagun euskara. EUSKARAZ 365 EGUN!!!!\nEgilea:Euskaltzale on 2014/12/05, 15:06\nAdos Eva eta horregaittikan ados nago ni be euskerian ordenantza ausartagua izan bihar dela. Udaletxiaren web orrixan irakurri dot eta nik be uste dot ausardia haundiagoa bihar dala. Ekin gogor!


apirila 2008 - 27zapata | 27zapata\nKomuneko paperean XXV\nSumendietatik edaten ditut txupitorik gozoenak eta lorerik exotikoenak sartzen ditut sudurretatik denbora harrapa dezadan eta bizi. Eta badirudi une batez, denbora eta biok lardaskan hasiko garela edozein parketako edozein ...\nSKT Sekuentziaren azkena\nHauxe da SKT Sekuentzian prestatu dugun azken kantua. Pausoz pausorako prestatu genuen, urola kostan bi urtez behin presoen eskubideen alde Zarauztik Azkoitira egiten den ibilaldirako. Orain hilabete batzuk eskatu ziguten kantua eta guk orain hilabete edo egin genuen. Asteburu honetan izan den arren ibilaldia, guk orain jarriko dugu hemen, zuen gozagarri. Kantua entzuteko K(I)LIKATU HEMEN! Hala ere, bi komentario: asko kosta ...\nUrpekariz dekoratutako Arraioenea\nInprobisazio dosi handiz, arazo teknikoak gaindituz, berezi egin genuen aurreko ostegun ilunabarra ere. Urpekarian sartu eta itsasoaren bihotzeraino joan nahi izan genuen. Lortu genuen edo ez genuen, entzunda jakingo duzue. Esan gabe doa, Gorka Aguex azken portuarra izan genuela bidaide. Apirilaren 24an bete zituelako 30 urte. Irratsaioa entzuteko K(I)LIKATU HEMEN!\nUdaberriko haize epelen emaitza ez da kalean soilik antzematen. Etxean ere ederki igertzen da, eta ez ederrean bakarrik. Eguzkiak gogor jotzen duen lekuetatik fruta eta ur botilak baztertzen ditugu, neguko maindire lodiek udako fresko arinei egiten diete leku, eta batez ere, eta honetara nentorren, eltxo eta euli prozesioa hasten da pasillo-geletan. Niri pertsonalki ez didate gehiegi molestatzen. Ez bada lotan nagoela. Ezin dezaket ...\nItsasoan hondoratuko gara eta Arraioko urpekaritik egingo dugu irratsaioa, iluntzeko 9etatik 10etara, Lizarriturri DJ doktoreak eta 27zapatak. Urpekarian gonbidatu berezi batekin egingo dugu bidaia. Aguexekin. Bai, herriaren historia aldatzeko adinako merituak egin dituen azken portuarrarekin. Ostegunean, izan ere, 30 urte borobil beteko ditu. Eta guk 2000-3000 metrora eramango dugu, urazpian. Gurekin hondoratu nahi? Ba zeren zain zaude? ...\nKomuneko paperean XXIV\nVisarekin batera gordetzen dut denbora karteran eta ateratzen dudanean kajero automatikoetara joan behar izaten dut, sudurretik sartzera. Eta orduan, komisioak kobratzen dizkit bankuak. Interesekin. Denboraren merkatuan zilar kolorez eskaintzen direlako ofertak eta erregalorik gozoenak korapilo konplikatuegiekin biltzen dituztelako. Horregatik esnatzen naiz egunero, goizeko hiruretan katilukada bat esne ...\nGure super heroi bakarra\nPosted in Libruak\nanti heroia da ia. Irudia eta hitza gurutzatuz osatutako komiki liburu atsegina da Patxi Gallegoren bigarren liburu hau. Egun batean hartu eta hurrrengoan amaitu, zer gertatuko den asmatu ezinik, heroiaren ziri gogorra beratuko den jakin ezinik. Ederra liburua hau ere. Batez ere umoretsua. Ze umorea, gure garai deprimente hauetan, gero eta gehiago kotizatzen ari den balioa da, urrea da.Eta urreak hainbeste zergatik balio duen ez ...\nKomuneko paperean XXIII\nNahiago dut izan berdea arrosa beltz puntuekin laranja argia, iluna, distiratsua gorria urdina orbain horiekin beltza beltza beltza Zuria izatea baino. Gustatuko zaizkit edo ez beldurtuko naute edo ez, maiteko loriatuko gorrotatuko ditut edo ez. Baina zuria dena etxeko horma txuria bezala inprimatu gabeko orria bezala hutsik dago: ez da ez hotza ez epela ez kabroia ez laguna ez lapurra ez eskuzabala Ez da ...\nOrain egun batzuk idatzi nuen pelikula erotiko onen bila nenbilela, izenburu bila. Ez nekiela nondik hasi, zein ikusi, eta batez ere zeinekin ez galdu denborarik. Eta 10 pelikula onenen zerrenda osatu nahi nuela. Blogeko erantzun kopurua ikusita, zero, hauek dira nire konklusioak: Nire bloga ez du ia inork irakurtzen Nire blogak baditu irakurleak, baina pasiboak dira. Irakurri bai baina parte hartu nahi ez duten horietakoak Nire ...\nAkelarrez dekoratutako Arraioenea\nIRRATSAIOA ENTZUTEKO K(I)LIKA NAZAZU HEMEN! (…) Bilutsik, aker beltzaren odoletik edan eta dantzan egin genuen deabruarekin bakeak egiteko!


Faxismoaren Elgetako biktimak omendu dituzte Intxortako erresistentziaren 80. urteurrenean - Debagoiena - Goiena.eus\nMaite Txintxurreta 2017-04-23 17:04\nGoizeko hamarretatik aurrera hasi dira Herriko Plazan elkartzen gerora borrokaldiaren errepresentazioan parte hartuko zuten herritarrak, bakoitza bere uniformeaz jantzita. Gudariak eta milizianoak ziren gehienak. Erizainak eta medikuak baziren tartean. Bertan, duela 80 urteko Elgeta irudikatuaz antzezpen batzuk izan dira, eta horiek bukatzean frontea egondako lubakien gunera igo dira guztiak, txistularien musikaz lagunduta.\nIntxortako Atearen parera iritsita, bakoitzak bere tokia hartu du. Tropa faxistak Asentzioko putzu inguruan zeuden erasoa jotzeko prest. Pareko lubakietan aurkitu dituzte zain haien aurrerapena galarazteko prest zeuden gudariak eta milizianoak. Guda eremuaren kanpoaldean jende ugari elkartu da aurten ere errekreazioa ikusteko, eguraldia lagun izan dutelarik.\nOrdu erdi inguru iraun du errekreazioak, eta azkenik, lubakietakoen erresistentzia gainditu ezinik, faxistak erretiratu egin dira, ikuslegoaren txalo artean. Duela 80 urte, 1937an, data hauetan izandako borrokaldi gogorrak irudikatu gura izan dituzte. Orduan, gudariek eta milizianoek zazpi hilabetez altxatuen aurka tinko mantendu eta haiek Bilbo aldera egitea ekidin bazuten ere, apirilaren 24an erori zen Elgeta.\nFrankismoaren inpunitatea salatuz\nErrekreazioa bukatzean, Elgetara itzultzeko martxa egin dute guztiek batera, "Frankismoaren zigorgabetasunari tolerantziarik ez!" zioen pankartaren atzetik.\nEra berean, herrira iritsitakoan Udal Pilotalekuan burutu duten ekitaldian, Intxorta 1937 kultur elkarteko Julia Mongek asteon hildako Carlos Slepoy abokatu argentinarra izan du gogoan, frankismoaren biktimen defentsan lan handia egindakoa. "Giza eskubideen defendatzailea" izan zela esan du Mongek, eta frankismoaren inpunitatearekin bukatzeko ordua dela adierazi du. Dei egin du jakin badakitelako oraindik ere lokalizatu gabeko gorpuzkin ugari daudela Elgeta inguruko lurretan lurperatuta. Inork informazio gehiago izanez gero jakinarazteko dei egin du.\nElgetako alkate Iraitz Lazkanok, bere aldetik, gerra garaian faxistek Elgeta hartu zutenean eginikoak salatu ditu: "Epe batez nahi zutena egiteko baimena eman zieten, eta denetariko sarraskiak egin zituzten herrian: lapurretak izan ziren, hilketak, bortxaketak...". Lazkanok azaldu du orduko kontakizunak jasotzeko lanetan ibili direla, eta jakin ahal izan dutela "gutxienez" 32 elgetar erail zituztela garai hartan indar faxistek. Horregatik erabaki zuten gaurkoan omenaldia bereziki elgetar biktimei zuzentzea, haiekiko nolabaiteko "zorra" baitzeukaten eta. "Justizia egiteko garaia iritsi da", esan du alkateak ekitaldian.\nLazkanok salatu du gizateriaren kontrako krimen horiek "ezkutuan mantendu nahi izana", eta frankismoaren inpunitatearen adibidetzat jarri du asteon Sanjurjo jenerala Melillan "ohore militarrekin" birlurperatu izana. Era berean, gogorarazi du Elgetako Udala frankismoaren zigorgabetasunaren aurkako kereilan pertsonatzeko txostena osatzen diharduela.\nFrontoiko ekitaldian Durangoko Karrika antzerki taldeak Izarrak Marrazten obra antzeztu du, kartzelan, bata bestearen ondoko ziegatan dauden hiru borrokalari antifaxisten istorioa irudikatuz. Presoak Estepan Lauaxeta, Julia Conesa eta Joseba Sarrionaindia ziren. Jarraian, Joseba Tapia musikariak Agur Intxorta maite diskoko Ekaitza eskaini du, Irungo bertsolari errepublikar Joxe Mari Lopetegiren hitzekin.\nHorren ostean, identifikatu dituzten 32 hildako elgetar horiek gogoan, haietako hainbaten familiartekoek omenaldia jaso dute gaurko ekitaldien barruan. Instituzio, udaletxe eta herriko hainbat taldeetako ordezkariak arduratu dira omenduei arrosa eta Egiaren Iturria eskultura bana emateaz. Bukaeran, aurreskua dantzatu diete.\nEkitaldiaren amaieran, omenduen familiakoak hunkituta azaldu dira, eta adierazi dute "polita" dela halako aitortza jasotzea, nahiz eta nabarmendu duten sarraski horien egileek ez dutela zigorrik jaso.\nEkitaldia amaitzean bazkaria herrikoia izan dute Elgetako frontoian bertan.\nMaite Txintxurreta 2017 api 23 Elgeta\nIntxortako erresistentziaren 80. urteurrenean, urtero legez errekreazioa egin dute lubakietan, eta ondoren, frontoian, faxismoaren biktima izan zir...\nTxomin Madina Milikua 2017 api 23 Elgeta


“MAGIAREN ETXEA” ZINEMA EUSKARAZ @ Zizur Nagusiko Kultur etxean.\nApi 3 @ 18:00 – 19:00\nCategories: HAUR JARDUERAK ZINEMA Tags: ZINEMA\nZINEMA “Urrezko iparrorratza” @ María de MaeztuKultur Etxea (Artika)\nZINEMA “Urrezko iparrorratza”\nMaría de MaeztuKultur Etxea (Artika)\nNorentzat: ez da 7 urtetik beherakoentzat\nLyra bizi den munduan giza arimek etxe-animalien forma hartzen dute. Eskolako kide batzuen desagerpenak kezkaturik, Lyra Ipar poloranzko bidaia arriskugarri bat egiten hasiko da. Harekin sorgin misteriotsu bat, hegazkinlari texastar bat eta armaduraz hornituriko hartz zuri izugarri bat joanen dira. Aletiometroak (La\nBrújula dorada – Urre koloreko iparrorratza) emanen dion laguntzaz, Lyrak giza arimaren misteriorik sakonenak esploratuko ditu.\nCategories: Artika BERRIOBEITI GURASOLAGUN HAUR JARDUERAK ZINEMA Tags: gurasolaguna; Parkelaguna ZINEMA


The Intelligent PDM Vault from Soli... by SOLIDWORKS 763 views\n1. “Moodle” plataforma berria\n2. Aurkibidea Zer da………………………… Eskubideak………………….. Ezaugarriak…………………. Bestearekin alderatuta……... Egileak……………………….\n3. Zer da? Jesus Obreroko plataforma berria da. Orain dela gutxi eman ziguten eta tutoretza orduan egin genuen. Memoria eta abantaila gehiago ditu aurrekoa baino. Oso erreza da erabiltzea, hasieran ez zara oso ondo moldatzen baina denbora pasa ahala hobeto menperatzen duzu. Moodle online moldeko ikastaroak sortzeko programa-multzoa da. Garabidean dagoen kode irekiko proiektua da eta giza konstruktibismoak gidatutako hezkuntza-egoerak bultzatu nahi ditu.\n4. Moodle banatzen da Software libre moduan. Horrek esan nahi du Moodlek egile-eskubideak dituela, baina zeuk hainbat kontu egiteko askatasuna duzula. Moodle kopiatu, erabili eta aldatu ahal duzu baldin eta ondokoak onartzen badituzu: iturburu kodea besteri ematea, jatorrizko lizentzia eta egile-eskubideak ez aldatzea edo ezabatzea, eta lizentzia hori bera Moodletik eratorritako beste edozein lani aplikatzea. Eskubideak\n5. Ezaugarriak Partaideak Jarduerak Foroetan bilatu Kudeaketa Nire ikastaroak Azken berriak Datozen ekitaldiak Duela gutxiko aktibitatea\n6. Bestearekin alderatuta Plataforma berria honek memoria gehiago du eta hobea da lanak egiteko baita jasotzeko ere. Gainera, segurtasun gehiago ematen du mezuak bidaltzeko unean. Hau abantaila gehiago eukiterakoan errazagoa da maneiatzeko eta antolatzeko.\n7. Egileak Bergara Xia-Lu Janire


Olakueta Etxea, migratzaileentzako harrera- eta laguntza-zentroa – Fundación EDE Fundazioa\nOlakueta Etxea, migratzaileentzako harrera- eta…\nOlakueta Etxea zaurgarritasun-egoeran dauden migratzaileak aldi baterako hartzen dituen zentroa da, eta lehenetsitako arreta ematen die beren kargura adingabekoak dituzten emakumeei eta familia ugariei.\n2018ko irailetik, Eusko Jaurlaritzak Enpleguko eta Gizarte Politiketako Sailaren bidez Olakueta Etxea Migratzaileei Aldi Baterako Harrera Zentroa martxan jarri zuenetik, 16 herrialdetatik (Kolonbia, Georgia, Ukraina, Maroko, Aljeria, Kamerun, Ginea Konakry, Ginea Bissau, Boli Kosta, Senegal, Niger, Angola, Kirgizistan, Mali, Gabon eta Venezuela) etorritako 129 pertsonari eman zaie harrera.\nEgoitza honen helburu nagusia aldi baterako ostatua eskaintzea eta zaurgarritasun-egoera berezian dauden pertsonei arreta pertsonaleko eta gizarteratzeko prozesua erraztea da. Baliabide honekin, gizarte-bazterkeria arriskuan dauden migratzaileek ostatuarekin, elikadurarekin, arroparekin, emozio-orekarekin… lotuta dituzten oinarrizko beharrak estali nahi dira; babesgabetze-egoerak eta aire zabalean egotekoak saihestu eta murriztu nahi dira eta informazioa, orientazioa eta aholkularitza eman nahi zaie.\nZeregin hori egiteko, giza eskubideen oinarrizko printzipioetan oinarritzen gara, duintasunari dagokionez pertsona guztien berdintasuna aitortuz, eta gure laguntzaren bidez, baliabideen sarbidean autonomiaren alde eginez, baita beren bizitzako proiektuekin eta proiektu migratzaileekin aurrera egitea ahalbidetzen dieten aukerak eskainiz ere. Zaurgarritasun-egoeran dauden pertsonek, fisikoki eta emozionalki, migrazio-ibilbideetan izan dituzten zailtasunei aurre egin ahal izateko baldintzak sustatzeko lan egiten dugu, baita beren jatorrizko herrialdeetatik irtetera derrigortu dituztenei laguntzeko ere.\nBaliabide hori Suspergintza Elkarteak eta Suspertu SL gizarteratzeko enpresak koordinatu eta kudeatzen du.


139. saioa: twitteskundeak, Sustatu eta futbola | irratia.com\n139. saioa: twitteskundeak, Sustatu eta futbola\nTwitteskundeak. Igaro dira Euskal Erdiko hauteskundeak. Lehendakari barik gauden arren, ereserkiak eta eskainitako kantuak jarri ditu gure disko jartzaileak, barre egin dugu eta guztiok ospatu dugu nork bere garaipena. Gogoeta teknopolitikoa egin digute Teketen eta Ana Malagonek. Audio post bana.\nSustatu.com Luistxo Fernandez gonbidatu dugu. Berba egin dugu Sustatu berrituari buruz. Interneteko albistegi bilakatu da ekonomiaz, kulturaz eta abarretaz mintzo zen blog kolektiboa. Irudi berdeagoa, irudiak (bideo eta argazkiak) gehitu zaizkio hitzezkoari. Elkarrizketa mamitsua duda barik. Hauteskudeak, bideoak, elkarrizketa digitala, twitter eta futbola.\nZuri gorri Bilbo Ez da besterik ikusten bazterrotan, Athletic gora eta gora Athletic. Kalean, leihoetan, gorritu egin da Bilbo. Lotsa gutxi. Ez dago krisirik, ez dago hauteskunde osteko ajerik. Denak Santimamiñera begira, hamaikakoak zer egingo. Guk ordea, himnoen ordez The Clash taldearen Revolution Rock entzunez amaitu dugu gure irratsaioa.\nAurreko sarrera138. saioa: are you reggae?Hurrengo sarrera140. saioa: Galduta? Norbait ezagutu nahi duzu?


Evan Holyfiled boxeolaria: Wellness Partner berria CBDren abantailak jasotzen ditu\nHasiera » Azken albisteak » Egin klik hemen zure prentsa oharra bada! » Evan Holyfiled boxeolaria: Wellness Partner berria CBDren abantailak jasotzen ditu\nBoxeoaren ospearen Evan Holyfield CBDren osasun eta ongizate onurak ezagutarazten ahalegintzen da jaioterriko enpresa batekin.\nGeorgia Hemp Company-k Evan "Yung Holy" Holyfield pisu ertaineko boxeolariarekin lankidetza iragarri zuen, enpresako bizimodu eta ongizate bazkide berriena izendatuz. Holyfieldekin izandako lankidetza bere ibilbideko une garrantzitsu batean dator, urriaren 23an hurrengo borrokarako prestatzen ari baita, garaitu gabeko boxeo profesionalari 8-0eko emaitzarekin hobetzeko itxaropenarekin.\n"Georgia Hemp Company ilusioz dago Holyfield-ekin eta bere taldearekin lankidetzan aritzeko gure bikaintasun-bilaketak aurrera eramateko", esan du Joe Salome The Georgia Hemp Company-ko bazkide kudeatzaileak. “TGHC eta Holyfield taldea gaur egungo kirol marketinaren munduan parekide ezin hobeak direla frogatzen dute eta gaur egungo atleta modernoaren marka ezagun batekin eta produktu-lerro eragingarri batekin lankidetzan aritzen den adibide nabarmena. Hauek dira etorkizuneko kirolarien lankidetzarako oinarriak ezartzen dituzten lankidetzak. Urriaren 23a hasiera besterik ez da».\nEvander Holyfield boxeolari mitikoaren semea, Evanek interes handia izan du hazten ari den CBD espazioan eta berari eta mundu osoko beste kirolariei lagun diezaieketen berreskurapen metodoekin esperimentatzen aritu da. Lankidetza berriari buruz, Holyfield-ek komentatu zuen: "Oso harro nago The Georgia Hemp Company-rekin lan egiteaz. Nire jaioterrian, Atlanta-n, tokian tokikoak izateaz gain, atleta naizen aldetik, oso garrantzitsua da niretzat naturalak diren eta nire ibilbidea hurrengo mailara eramaten lagunduko duten produktuak erabiltzea. Espero dut gure lankidetzak CBDren osasunerako onurak sustatzea - ez bakarrik kirolarientzat, baita guztientzat ere - eta berreskurapen prozesua eta ongizate orokorra nola lagun dezakeen ".\n"Lankidetza honek CBDk gorputzari egin diezaiokeenari arreta ematen eta prestakuntza eta prebentzioaren ikuspegitik zuzentzen laguntzen dio", azaldu du Ryan Dills Georgiako kalamu konpainiako bazkide nagusiak. "Espero dugu inpaktu / borroka handiko kiroletan ezinbestekoak diren berreskuratze eta errehabilitazio planteamenduekin lerrokatzea."\nAir Canadak bere segurtasuna itzultzeko plana aurkeztu du...\nSinpletasuna, aurreikusgarritasuna eta praktikotasuna gakoak...\nHorra jendetza: Trump 'taekwondo bat da...\nJoera arriskutsu berri bat Alemanian: Aiztoen Erasoak\nMilanetik Rovaniemirako hegaldiak easyJet-en orain\nHeathrow Microsoft-ekin bat egin du legez kanpoko...\nIndonesia berri bat: lan gogor, adimentsu eta zintzoa\nEthiopian Airlines eta IDC Zambia berria martxan jarriko dute...\nOMTren ofizial nagusien bigarren gutun irekia eskatzen...\nSensual Vegan Txokolate berria


2021-2022 ikasturtean gailu digitalak eskuratzeko dirulaguntzak. - Hezkuntza saila\nDirulaguntzak iragartzen dira gailu digitalak eskuratzeko, 2021-2022ko ikasturterako, Euskal Autonomia Erkidegoko ikastetxeetan Lehen Hezkuntza, Derrigorrezko Bigarren Hezkuntza eta Batxilergoa egiten ari diren ikasleek erabil ditzaten.\nIkasle onuradunak unibertsitateaz kanpoko mailetako ikasleak eskolatzeko beketarako edo ikasketa-laguntzetarako deialdiko beka bat jaso izana 2020-2021 ikasturtean, eskola-materialaren osagaian, lehen hezkuntza eta derrigorrezko bigarren hezkuntza mailetarako, edo oinarrizko bekaren osagaian edo eskatzailearen errentari lotutako zenbateko finkoko osagaian, batxilergo mailarako.\nBerdinak izatea laguntza-eskabideko gailu digitala eta ikastetxeak eskatzailearen talde osorako aukeratutakoa, eta gailu digitala 2020ko azaroaren 16tik aurrera erosi izana, eta agindu honen behin betiko ebazpena jakinarazten den egunetik hilabeteko epera arte, deialdi hau arautzen duen aginduaren 3.d) artikuluan adierazten den bezala.\nDeialdi honetatik kanpo gelditzen dira aurreko deialdietan dirulaguntza hau bera jaso zuten ikasle bekadunak. Aurreko deialdi horiek Hezkuntzako sailburuaren honako agindu hauen bidez arautu ziren: 2015eko irailaren 30eko Agindua, 2016ko irailaren 26ko Agindua, 2017ko irailaren 28ko Agindua, 2018ko uztailaren 18ko Agindua, 2019ko irailaren 10eko Agindua eta 2020ko irailaren 29ko Agindua.\nIndarrean dauden xedapenek ezarritako zerga-betebeharrak edo Gizarte Segurantzarekikoak egunean izatea.\nDeialdiaren araudia AGINDUA, 2021eko irailaren 8koa, Hezkuntzako sailburuarena, gailu digitalak eskuratzeko dirulaguntzetarako deialdia egiten duena (2020-2021 ikasturtea). Euskal Autonomia Erkidegoko ikastetxeetan Lehen Hezkuntza, Derrigorrezko Bigarren Hezkuntza eta Batxilergoa egiten ari diren ikasleek erabili ahal izango dituzte gailu horiek (L4. Ikasmaterialak eta Informazioaren eta Komunikazioaren Teknologiak).\nDeialdiaren araudia HUTS-ZUZENKETA, agindu honena: Agindua, 2021eko irailaren 8koa, Hezkuntzako sailburuarena, gailu digitalak eskuratzeko dirulaguntzetarako deialdia egiten duena (2020-2021 ikasturtea). Euskal Autonomia Erkidegoko ikastetxeetan Lehen Hezkuntza, Derrigorrezko Bigarren Hezkuntza eta Batxilergoa egiten ari diren ikasleek erabili ahal izango dituzte gailu horiek (L4. Ikasmaterialak eta Informazioaren eta Komunikazioaren Teknologiak).\nInprimakian, eskatzaileak nahitaez bete beharko du "telefono mugikorra" eta/edo "posta elektronikoa" ataletako bat, gutxienez, abisuetarako.


SOLOKOETXE BHI : 2017-01\nMungiako TAKET bertso eskolak San Antontxu bertso paper lehiaketaren XIX. edizioa antolatu du aurten. Bi maila bereizi dira aurten ere: alde batetik gazteak (18 urtera arte) eta bestetik helduak (18 urtetik gorakoak)\nHonakoa zen egin beharreko lana: gazteek gutxienez sei bertso eta gehienez zortzi osatu behar zituzten, eta helduek, gutxienez zortzi eta gehienez hamabi. Bi mailetan, gaia, doinua, eta neurria libreak ziren.\nLanak posta elektroniko bidez bidali behar ziren 2016ko abenduaren 31 baino lehen, eta sari banaketa 2017ko urtarrilaren 15ean Mungiako bertso eskolak antolaturiko bertso saioaren amaieran egin zen. Bertso saioan Etxahun Lekue, Sustrai Colina, Aitor Mendiluze eta Mikel Goiriena ibili ziren kantari.\nHauek izan ziren sariak:\n· Lehenengo saria: 150 € eta TAKETA. (Eztizen Artola Iturrate)\n· Bigarren saria: 100 € eta oroigarria. (Julene Iturbe)\n· Hirugarren saria: 75 € eta oroigarria. (Aner Peritz)\n· Aipamen berezia: Nere Ibinaga.\n· Lehenengo saria: 300 € eta TAKETA. (Amaia Agirre)\n· Bigarren saria: 200 € eta oroigarria. (Ane Labaka)\n· Hirugarren saria: 100 € eta oroigarria. (Moises Enbeita)\n· Aipamen bereziak: Aitor Esteban, Iraitz Bilbao eta Beñat Barainka.\nHona hemen Eztizen Artola Iturrate gure ikaslearen bertso sorta irabazlea:\nEDABEA (ezizena: xuxurla)\nHasieran dena zen berria\nDena poza ta algara,\nBihurrikeri, pasio eta\nBion arteko zirrara.\neta azkartzen joan zitzaigun\nEz zen besterik, biok bakarrik,\nMundua genuen laga.\nbaina denbora igaro ta non\nDago gu bion islada\nBanatzen hasi gara eta nik\nSentitua dut dardara.\nPasa dezagun besarkatuta\nGoxo-goxo gaurko gaba.\nSortu genuen egun beretik\nIzan ginen zutabea\nFamili eder ta handi honen\nUrteetako lanek bihurtu\nTalde honetan partaide gara\nAmama zein nerabea;\nHanditzen goaz eta horrela,\nHanditzen doa sarea.\nLaguntza eska diezaiegun\nDenon artean topa dezagun\nBion arteko sua piztuta\nMaitalerik ez, harremanik ez,\nJada ez dugu lagunik.\nMila galdera izanda ere,\nEz daukate erantzunik.\nBizi osoa batera egin,\nelkar laguntza emanik.\nPasiorik ez, desiorik ez\nEz daukat itxaropenik.\neta txarrena da egoerak\nez duela errudunik\nBa al dago irtenbideren bat,\nEtxe honetan aspaldidanik\nEz baitago zorionik.\neta ez dakit bizitzak zentzu\naskorik duen jadanik.\nAzkenaldian zure pausoei\nDiet nik erreparatu\nGalduta zaude, noraezean,\nAtzo nintzen konturatu\nMemoria deitu ohi duguna\nEgin zaizu delikatu\nAhanzturak zu hautatu zaitu,\nZu egin zaitu kolpatu.\nAurrean duzun gaixotasuna\nEzin dugu alboratu\nIzan ere, gure biziak\nEgingo dira mugatu.\nbaina irrifar batekin indar\nasko daitezkenez batu\nseguru nago zure barnean\nezingo nauzula ahaztu.\nHamaika negu ta udaberri\nEman ditugu batera\nUrtero pozez, urtero alai,\nUrtero beti antzera.\nleunago da gainera\nNegu hotz denak, izotz bihurtu\nOharkabean zahartu gara\nhurbil dago bukaera,\nHeriotza hurbiltzen hasi da\nHona hemen akabera.\nta mila aldiz errepikatu\ndut neurekiko galdera\nGutariko bat hilko denean,\nZer iruditzen zaizu laztana;\nBilbo zaharraren zirrikituak\nBetikoari agur esanez\nMundua ahaztuz, tartetxo batez,\nEzinbesteko dugun dosiaz,\nGure denbora hartzera.\nirribarre bat jartzera\norain arteko amets guztiak\nBehingoz egi bihurtzera!\nArgitaratzailea NAGUSIA noiz 11:52 0 iruzkin


Pirritx eta Porrotxen disko-liburu bikoitza . diariovasco.com\nPirritx eta Porrotxen disko-liburu bikoitza\nDatorren udaberrian abiatuko den Korrika da oinarria\n19 noviembre 201608:47\nKatxiporreta Kooperatibak lan berria aurkeztu du. Manolo Urbieta eta Xabier Zabala izan dira disko bikoitz honen musikaren sortzaileak.\nDisko-liburu bikoitza osatu dute pailazoek: CD batek 'TIipi-tapa, korrika!' du izenburua. Datorren udaberrian abiatuko den Korrika da diskoaren oinarria. Pirritx, Porrotx eta Marimototsek Euskal Herria zeharkatuko dute Korrikaren lekukoarekin.\nBestalde, Manolo Urbietaren hainbat abesti, zaharrak eta berriak, moldatu eta grabatu dituzte pailazoek 'Haizearen herrira' diskoan. Manolo eredu izan dute pailazoek hasiera hasieratik. Duela 25 urte argitaratu zuten lehen diskoan Manoloren doinuak kantatu zituzten jada. Oraingoan, argitaratu gabeko abesti batzuk ere plazaratu dira, Xabier Zabalak egokituak. Aitona-amonak eta haurrak elkarrekin harremanean jartzen dituzten kantuak dira oraingoan Katxiporretaren eskutik eskuragarri daudenak.\nDiseinuan Mendi pintore zarauztarrak hartu du parte eta koruetan Zarauzko hainbat umek eta gaztek. Musikariak Xabier Zabala (Konposizioak, moldaerak, programaketa, teklatuak, akordeoia eta txirulak), Igor Telletxea (bateria), Jorge Pacheco (perkusioa), Luis Vega (baxua), Ruben Caballero (gitarra), Luis Mari Moreno “Pirata” (haize-instrumentuak), Joseba Tapia (trikitia), Xabier Leturia (panderoa) eta Kaabestri (hari-laukotea) izan dira.\nKantariak eta letra egileak: Pirritx, Porrotx eta Marimotots, Goierriko musika eskolako Zaldibiako eta Ordiziako haurrak, Zarauzko Salbatore Mitxelena ikastolako haurrak, Zarautz eta Zarautz-txiki abesbatzak eta Demode Quartet. Uxue Alberdi, Miren Amuriza, Jon Maia, Onintza Enbeita, Ane Labaka, Amets Arzallus, Bernardo Atxaga, Jabier Muguruza, Andoni Egaña eta Xabier Saldiasek ere hartu dute parte.\nHerriz herri ibiliko dira pailazoak ondorengo data eta lekuetan, beraz:\nAzaroak 30 Iruñan (Baluarte), abenduak 4 Donibane-Loitzun (Tenis gela), abenduak 6 Gazteizen (Buesa Arena), abenduak 29 Bilbon (Euskalduna) eta urtarrilak 3 Donostian (Kursaal).


euskadiko langile komisioak-Federazioak\nEraikuntza eta Zerbitzuak Federazioa\nFederazio hau eraikuntza-enpresek, harrobiek, aroztegiek, altzarigileek, zementu-industriak, aurrekoizkin, segurtasuna, garbiketa, eta abarretako langileek osatzen dute.\nMetalgintzako arlo guztiak bere baitan hartzen ditu Federazio honek (siderurgia, autogintza, trenbide ekoizleak eta burdinbide industria, untzigintza, aeronautika, herramintak, muntaia, eta abar), pinturak, errefinategiak, ehungintza, plastikoak, pneumatikoak, lehergailuakbaita meatzgintza eta sektore elektrikoa ere. Eta okintza eta gozogintzako langileek, edari eta tabako egileek, soldatapeko nekazariek, gaziki eta kontserbetako beharginek eta abarrek osatzen dute.\nFederazio honetan ikastetxe publiko zein pribatuetako langileak daude, hezkuntza maila guztietakoak: haur eskolak, lehen hezkuntza, bigarren hezkuntza, batxilerra, lanbide heziketa, unibertsitatea, irakaskuntza ez arautua... Hala irakasleak nola administrariak edo zerbitzuetako langileak badira.\nPentsiodun eta Jubilatuen Federazioa\nLan bizitza bukatutakoan, jarduera sindikala ez da amaitzen. Hartara, sindikatuak badauka atal bat jubilatuei aholkua eskaintzeko eta horien eskubideak aldarrikatzeko.\nOsasun eta Gizarte-Osasungintzako Federazioa\nFederazio honetan osasun arloko langileak daude, publiko zein pribatukoak: Osakidetza, Osasunbide, klinikak, kontsultak, farmaziak, etab.\nFederazio honen barruan daude interes orokorreko zerbitzuetan, hala publikoetan zein pribatuetan, aritzen direnak. Sektore publikoa ere barnean dago, osasuna eta irakaskuntza izan ezik. Besteak beste, ondoko jarduerak hartzen ditu bere baitan: aire garraioa eta jardule turistikoak; hiriko eta errepide-garraioa, anbulantziak, garajeak, aparrkalekuak eta taxiak; trenbide eta itsas-garraioa, portuak eta arrantza; telekomunikazioak eta informazio gizartea, posta eta mezularitza; papera, argazkigintza; hedabideak, kultura, ikuzkizunak, aisialdia eta kirola.\nServicios / Zerbitzuak Federazioa\nZerbutzuak federazioko kide dira bankuetako langileak, aurrezki kutxak, aseguru-etxeak, aholkularitza enpresak, higiezinen agentziak, Aldi Baterako Lan Agentziak (ETT), informatika, telemarketinga, injeniaritza, ostalaritza, jatetxeak, merkataritza eta hipermerkatuak eta bulegoak orokorrean


Donibane Lohitzunera irteera egingo dute erretiratuek ekainaren 9an - Antzuola - Goiena.eus\nDonibane Lohitzunera irteera egingo dute erretiratuek ekainaren 9an\nArantzazu Ezkibel Galdos 2010-05-28 12:06\nAntzuolako erretiratuek Donibane Lohitzunera irteera egingo dute. Egun osoko irteera izango da, eta ekainaren 9an, eguaztena, egingo dute. Izena emateko epea datorren astean izango da. Erretiratuen elkartean bertan eman beharko da izena ekainaren 2an eta 3an, eguaztena eta eguena. Elkartetik pasatu behar da 16:00etatik 18:00etara. Irteerako prezioa da 31 euro pertsona bakoitzeko.\nHamarretakoa eta bazkaria\nGoizean goiz irtengo dira erretiratuak Antzuolatik; eta, hamarretakoa egiteko geratuko dira bidean. Donibane Lohitzunen goiza pasa ostean bazkaltzera joango dira Oiartzunera. Bazkari ederra egingo dute, eta arratsalde pasa Hondarribiara joango dira. Hondarribian, besteak, beste, alde zaharra bisitatzeko aukera izango dute antzuolarrek.\nEkainaren 9ko irteeraz gain, datorren asteari begira hitzaldia antolatu dute erretiratuek.\nMaitasuna eta afektibitatea pertsona nagusietan hitzaldia egingo dute elkartean bertan. Eguaztenean izango da, hilaren 2a, 17:00etan. Erretiratuek Bizikasirekin batera antolatutako hitzaldia izango da.


17/07/2017Furgoneta Egokitu Berria\nJoan den uztailaren 14ean, Arrasateko Udalaitzeko zentroan furgoneta egokitu berria aurkeztu zen. Laboral Kutxa, Danobat, GSR eta Aspace Gipuzkoaren artean finantzatutako Citroen Jumper bat da.<?xml:namespace prefix = "o" ns = "urn:schemas-microsoft-com:office:office" />\nAurkezpenean Montserrat Garmencia (Laboral Kutxa), Cesar Arriola (Danobat Group) eta Iñaki Roa (GSR) egon ziren, Elisa Carmona, elkartearen Presidentea eta Amaia Azpiazu Arrasateko Udaleko Giza Zerbitzuetako Zinegotzia ere berta engon ziren.\nErabiltzaileek beraien ilusioa erakutsi zuten denbora libreaz gozatzea erreztuko dien ibilgailu honengatik. Ana Agirre eta Miren Aranzabal, Udalaitz eta Oxirondoko zentroetako arduradunek azpimarratu zuren bigarren furgoneta bat izateak Gizarteratzea erraztuko diela.\nBestalde, aipatu beharra daukagu, Udalaitzeko Zentroan, Arrasateko Udalari esker, Elkarteak soilik erabil ditzakeen bi aparkaleku dauzkagula.\nMilesker Laboral Kutxa, Danobat Group eta GSR eta furgonetaz gozatzera!!!


Festa herrikoien batzordea "bizi-berrituta" dator - Azpeitia - uztarria.eus\nUztarria.eus 2012-05-22 12:29\n50 bat lagun elkartu ziren Festa Herrikoien Batzordearen aurkezpenean, Betharrametako pilotalekuan.\nJoan den ostiralean, hilak 18, aurkeztu zuten haujijiJAI! festa herrikoien batzordea. Batzordekoek esan dutenez, "eztabaida sakonak izan eta gero, bizi-berrituta gatoz". Urte osoan Azpeitiko eta inguruko auzo eta herri txikietako festak landuko dituen talde baten beharra ikusi zutela-eta sortu dute haujijiJAI!.\nBatzordea landu nahi dituzten balore eta aldarrikapenen arabera antolatu dute. Hala, ingurumenari, jai parekideei, kulturari eta arteari, gatazka politikoari, jai euskaldunei, instituzioekin kritiko eta eraikitzale izateari, aurrekontuen kudeaketari eta txosnak jarri ala ez erabakitzeari eman diote indarra. Batzordekoek adierazi dutenez, "horrez gain, dudarik gabe, auzo txiki eta herri txikietako festen aldeko apustua egiten dugu, auzolanaren kultura gure eredu bihurtuz".\nZenbait auzotako, Nuarbeko, Sanjuandegiko zein Urrestillako festak antolatzen ari direla esan dute, baina Saninazioak ere gerturatzen ari direla-eta, ekainaren 8an, 21:00etan, plazan egingo dute festak antolatzeko lehenengo bilera.


Jolasteko mapak > Tag > mapa+del+país+vasco - Mapa interaktiboak\nJolasteko mapak > mapa+del+país+vasco\nKokatu mapan Euskadiko eskualde guztiak. Arrastatu eta jarri mapa honetako piezak toki egokian.\nKokatu mapan Euskal Herriko probintzia bakoitza. Arrastatu eta jarri mapa honetako piezak toki egokian.\nMugikorrean, zoomaren bidez mapa handitu edo txikitu dezakezu, eta tamaina zure gailuaren pantail ...


Liburutegiko Bloga: 2012.03\nLiburutegian aurkituko dituzue!!!\nArgitaratua Cova en 16:49\nGaur, bereziki, 3.mailakoek...\nMezu bereziak idatzi dituzte! :-)\nArgitaratua Cova en 18:00\nEtiketak lh3, umeak liburutegian\nJesús Marik (El Puchero de los cuentos) ipuin bi hauek aurkeztu zizkidanean, ezin izan nion uko egin erosteari!. Ipuin borobilak dira eta oso ondo kontatzen dira. Notebook programarekin ekintza hauek prestatu ditut umeekin egiteko.\nArgitaratua Cova en 9:31\nNire Aita_ren liburuarekin egindakoa (4 eta 5 urteko umeekin)\nArgitaratua Cova en 9:26\nEtiketak hh4, hh5\nArgitaratua Cova en 12:27\nEtiketak grufalo, ipuinak\nUmeekin lantzeko liburuak aukeratu behar ditudanean, aholkuak eskatzen ditut. Nik baino gehiago dakiten pertsonei galdetzen diet eta blog eta web batzuk bisitatzen ditut. Haien artean "La Casa de Tomasa" dago. Hor egiten duten irakurketa bultzatzeko lana ederra da. Hortik pasatzen bazarete, Aitaren Eguna_rako liburuen aukeraketa bat aurkituko duzue. Liburutegian aurten "Nire Aita" izeneko liburua erabiliko dut. Liburu horren ilustrazioek xarma berezi bat daukate. Espero dut umeen gustukoa izatea.\nLa Casa de Tomasa_tik pasatzen naizen bakoitzean, gustatzen zait ikustea haiek gomendatzen dituzten liburu batzuk liburutegian daudela eta jakitea hor geratuko direla ni joango naizenean.\nArgitaratua Cova en 7:21\neuriari buruz badaukate zer esan!\nEtiketak lh1, umeak liburutegian\n3.mailakoen 3.taldea liburutegira etortzen hasi da\nIpuina entzun ondoren, azalean izenburu bat idazteko eskatu diet umeei. Ez dute txarto egin, benetan!\nArgitaratua Cova en 23:39\nEtiketak ipuinak, lh3, umeek egindako lana\nLH1 Liburutegian (azken eguna)\n...Sofiak atea zabaldu zuen, eta tigre marradun iletsu handi bat zen.\nTigreak esan zuen:\nFisikarekin ere ausartzen gara!\n1.mailakoak dira protgonistak bideo honetan. Elkarrekin hobeto!\nArgitaratua Cova en 22:31\nBeste liburu polit bat liburutegian daukagu\nLeire Salaberriaren liburua irakurri ondoren, 2.mailako umeek eruriari buruz hitz egiten dute.\nHH4 liburutegian 10/03/06\nMatematika ere egiten dugu liburutegian! :-). Ipuin bakar batekin zenbat gauza ikasi ahal diren!!Ondo igarotzen dugu, umeen munduarekin konektatzen dugu eta istoria zorigarriak ezagutzen ditugu!!\nArgitaratua Cova en 23:53\nEtiketak hh4, kroko, umeak liburutegian\nNola dastatu ilargia?, Klasiko bat\nEz galdu, mesedez, nola maneiatzen duten arbela digitala 5 urteko umeek! Polita da ikustea nola jolasten duten hitzekin eta nola elkarri laguntzen dioten!\nArgitaratua Cova en 23:29\nEtiketak hh5, ipuinak, nola dastatu ilargia, umeak liburutegian\nMakuren umeak, ere, liburutegitik pasatu dira Untxitxo Txuriaren ipuina entzuteko.\nView more documents from liburutegi.\nArgitaratua Cova en 11:41\nLiburutegiko tailerra amaitu zaie 3.mailakoei. Aurreko astean "Where's my baby"? izeneko liburua euskeraz eta ingeleraz kontatu nienez, ipuina niretzat antzeztu zuten atzo. Nik ez ditut haiekin elkarrizketak prestatu eta orain ezin izango dugu berrikusi egin dutena hobetzeko baina, oso ondo pasatu dute eta zuekin konpartitu nahi dute. Espero dugu zuen gustukoa izatea.\nEtiketak bideoak, ipuinak, lh3, tailerrak, umeak liburutegian\nLiburu Berriak 12/03/01\nNire Aita_ren liburuarekin egindakoa (4 eta 5 urte...\n3.mailakoen 3.taldea liburutegira etortzen hasi da...


uriola.eus 2020-01-27 11:11 Politika Otxarkoaga - Txurdinaga\n"U-30, Euskal Herria gelditzera goaz!" lelopean Otxarkoaga auzoko BBKren bulegoko kanpoaldea margotu dute asteburuan.\nuriola.eus 2020-01-23 12:44 Politika Bilbo\nBarroeta Aldamar kaleko epaitegien aurrean kontzentrazioa egin du gaur goizeko 10:00etan Herritarren Kriminalizazioaren Aurkako Plataformak.\nuriola.eus 2020-01-22 16:53 Politika Bilbo\n"Terrorismoaren goratzea" eta "biktimen umiliazioa" egotzita, Sortuko eta Kalera Kalera ekimeneko lau kide atxilotu ditu gaur goizean Guardia Zibilak. "Bakea eta demokrazia. Erasorik ez!" lelopean, Sortuk mobilizazioa deitu du Plaza Eliptikoan arratsaldeko 19:30ean.\nuriola.eus 2020-01-13 11:00 Politika Bilbo\n"Borroka egitea zilegi da. Amnistia osoa" lemapean, AEM Amnistiaren aldeko eta Errepresioaren aurkako Mugimenduak manifestazioa egin du larunbatean arratsaldeko 20:00etan. Mobilizazioa Unamuno plazatik abiatuta Bilboko Alde Zaharreko kaleak zeharkatu ditu.\nuriola.eus 2020-01-12 10:02 Politika Bilbo\nSare Herritarrak eta Bakearen Artisauak deituta, Euskal preso, iheslari eta deportatuen aldeko manifestazioa abiatu zuten atzo milaka pertsonak Bilbon eta Baionan.


HAUR BATEN EGOKITZAPENA PSIKOMOTRIZITATE GELAN. Kasu bat. – Guraso.eus\n2016-01-04\tManex Beristain Sabrina Romero\tIruzkinik ez\nHaurra 9 hilabetez egoten da amaren sabelean eta mundua, jendartea, familia eta norbera zain egoten gara, patxadaz haurra noiz munduratuko. Haurdunaldi unea bizi egiten dugu, ondoan egon, mimatu eta galderak egin, nolakoa izango da, noren begiak edukiko ditu, zenbat pisatuko du… Datorrena datorrela onartu egingo dugu, maitatu eta bihotz begiekin jan. Haurra jaio eta aurreneko egunetan segundoak moteldu egiten zaizkigu eta helduok, haurraren ordulari eta mapa bihurtzen gara. Elikatzea, garbitzea eta lo egitea bezalako ekintzetan oinarrituko da bere egunaren antolaketa. Gurasoen begirada, keinu eta ahotsaren ispilua jasoko du haurrak eta lasaitu egingo da. Helduon eskuetan egongo dira haurraren gorputzeko limiteak, maitasunez ukitzeari esker ezagutzen joango dena, ezagutzen eta bestearengandik separatzen.\nHasierako egun eta hilabeteetan haurraren beharrak ezagutzen eta erantzuten saiatzen gara, ez dugu zalantzan jartzen haurrak ikasiko duela objektu bat eskuekin hartzen eta botatzen, ikasiko duela aurreneko hitza esaten, lau hankan mugitzen edo oinez ibiltzen. Ekintza horien aurrean haurrak bi elementu garrantzitsu jasotzen ditu besteak beste, helduaren partetik: lasaitasuna eta konfiantza. Lasaitasuna, haurraren erritmoa errespetatzen dutelako eta konfiantza, haurrak gai direlako beraien gaitasunak eta aukerak ezagutu eta esperimentatzeko. Eta guztia maitasun giro batean.\nBaina haurra “gizarteratzeko” unean hasten dira presak, konparazioak eta zalantzak. Eta hiru hitz hauek esaldi praktiko batean sartuko nituzke: Nahia bi egunetan egokitu da eskolara eta gurea hor dago oraindik negarrez, ez dakit noiz egokituko den. Eta esaldi honekin pista batzuk ematen saiatuko naiz presa, konparazioa eta zalantzak, haurraren erritmoa, bakoitzaren autentikotasuna eta haurrarengan konfiantza bihur daitezen. “Gizarteratzearen” une garrantzitsu horietako bat espazio berri batera egokitzeko haurrak egin behar duen esfortzuan datza.\nEskolaz kanpoko psikomotrizitate saioetan, Unaxek (3 urte) burututako egokitzapen prozesuaz hitz egingo dut ondoren. Bere amona egon zen ondoan eta Unaxengan uneoro izan zuen konfiantzak eta horretarako hartu zuen lasaitasunak eman zion haurrari egokitzeko behar izan zuen ziurtasuna.\nAstearte arratsaldea zen, eskolatik atera eta psikomotrizitate saiora joateko asmoz etorri ziren Unax eta bere amona. Unax eskolako sarreran, amonaren magalean zegoen, negarrez amonari bil-bil eginda. Une horretan ez zigun, Ana psikomotrizista eta niri begiratu ere egin. Aurkeztu ginen eta gonbidapena egin genion nahi bazuen gelara sartzeko eta aukera zegoela ez jolasteko, amonarekin egoteko. Sartu ziren gelan. Unaxek negarrez jarraitzen zuen, “ez dut jolastuko!” esanez. Oinetakoak kendu genituen eta haur gehienak gurasoen ondoan kokatu ziren, ziurtasunari helduta, baina guri begira, ezezagunari aukera bat emanez. Ongi etorria eman, arauak aipatu eta jolasari hasiera eman genion. Haurrak pixkanaka jolas gunera joan-etorriak egiten hasi ziren, aurrena begiradaz eta ondoren fisikoki. Guraso edo helduarekiko soka mantentzen zuten jolasean zeuden bitartean, batzuetan joan-etorriak eginez eta besteetan begirada bidez.\nUnax amonaren magalean egon zen saio osoa, baina pixkanaka jolas gunera begiratzen hasi zen eta negarra lasaitu zitzaion. Hala ere garrantzitsua zen gauza bat. Amona lasai eta ziur nabaritzen zen, ez han egoteko denbora zuelako, baizik eta Unaxengan konfiantza agertu zuelako hasieratik eta bere beharretara egokitzen saiatu zelako.\nBigarrengo saiora ere negarrez etorri zen, amonaren besoetan. Gerturatu ginen eta begietara begiratu zigun, esan behar genion hura entzuteko. Psikomotrizitate gelara lasai sartu zen, “ez dut jolastuko!” esanez. Saio osoa beste haurrei begira igaro zuen, amonari helduta. Ipuina adi entzun zuen eta etxera joateko momentuan psikomotrizitate gelako pilota bat eskaini genion etxera eramateko. Amonak hartu zuen eskuetan.\nHirugarrengo saioan bere jarreran aldaketa bat nabaritu genion. Saio osoa amonaren magalean egon zen, baina amonari bizkarra emanda, jolas gunea begiekin jateko jarrerarekin. Egun horretan aurreko saioan etxera emandako pilota ekarri zuen eta saio osoan eskuetan eduki zuen.\nLaugarren saioan, aurrekoetan bezala gelara gonbidatu genuen eta bere beharrak errespetatuko zirela esan. Kasu honetan amonari eskutik helduta sartu zen psikomotrizitate gelara eta eskuetan etxetik ekarritako kamioi bat zekarren. Aurrena bere buruan eta ondoren psikomotrizitate gelako nahiz etxeko objektu desberdinekin, ari zen bi espazioen arteko lotura egiten. Garrantzitsua da helduarekin separazioa burutu aurretik, haurra datorren espazioarekin lotura sendoa aurrena eta separazio egokia ondoren burutzea. Saio honetan proposamen bezala dorre bat egin genion eta denbora batera amonaren laguntzaz bota zuen. Irribarrea atera zitzaion ahotik.\nBosgarren eta seigarren saioetan amonaren ondoan egon zen, baina zutik, oraindik oinetakoak kendu gabe, jolas guneari begira. Noizean behin gure proposamenak onartzen zituen, izan apurtzeko dorre bat edo jolas gunera gerturatuko zuen koltxonetazko tren bat. Pixkanaka amonaren inguruan jolasean hasi zen. Oraindik amona zen Unaxen erabateko erreferentea, baina gure proposamenak onartzen hasi zen. Seigarren saioan aurreneko aldiz ipuina bankuan gurekin batera entzun zuen.\nZazpigarren saioan, aurreko saioetan bezala ongi etorri eta arauen zatia amonaren ondoan entzun zuen. Jolas garaian gure proposamenak onartzen zituen, gero eta gehiago eta amonarekin galtzerdien inguruan sortu zen elkarrizketa baten ondoren kendu zituen oinetakoak. Aurrena galtzerdiak erakuste aldera eta ondoren oinetakoak kentze aldera. Pausu garrantzitsua izan zen hau, amonarekiko, gurekiko eta espazioarekiko ziurtasunean. Guk egindako dorreak botatzen eta bera egiten hasi zen. Aurreneko hitzak atera zitzaizkion eta jolas gunera aurreneko joan-etorriak egiten hasi zen. Bere gorputzeko tonua erabat lasaitu zitzaion.\nZortzigarren eta bederatzigarren saioetan amonaren begirada heldulekutzat hartuta jolas gunean igaro zuen saio guztia. Aurreko saio guztietan barruan gordetako desio eta emozio guztiak askatzeko beharrez, batetik bestera, sentsazioak biziz, espazioa esperimentatuz eta pixkanaka bere begirada amonarengandik guregana igaroz. Amonak besoak zabalik igaro zituen aurreneko saioak, “hemen naukazu eta aldi berean zugan konfiantza dut” esanez. Unaxi ziurtasun handia eman dio konfiantza horrek eta bere burua prest ikusi zuenean “amona, joan kanpora eta gero etorri” esan zion.\nHamargarren saioan gertatu zen. Hasierako zatian bankuan gurekin egon zen eta dorrea bota zuen. Jolasean hasi zen eta amonarengana joan-etorriak egiten jarraitzen zuen, baina bertan gelditu gabe, albotik igarotzen zen. Halako batean, saioaren erdi aldera amonari joateko eskatu zion. Guri begiratu, irribarre egin eta jolasten jarraitu zuen. Egokitzapena burutu zuen, berak lortu zuen, behar zuen garaian eta ziurtasun eta konfiantza giro batean. Ordu-arte gorputzarekin adierazi zituen bere desio eta plazer sentsazioak. Une artatik aurrera hitz egiten hasi zen.\nAzken finean bi elementu garrantzitsu azpimarratuko nituzke, beste askoren artean, haurraren egokitzapena ahalik eta lasaiena izan dadin. Haurrarengan konfiantza eta giro horretan haurrak plazerez bizitzea ekintza desberdinak. Pixkanaka bere buruaren irudia egokia eraikitzera eramango ditu elementu hauek, hau da, auto-estima egokia eraikitzera.\nIruzkinik ez "HAUR BATEN EGOKITZAPENA PSIKOMOTRIZITATE GELAN. Kasu bat."


Araudia aldatuz gero, azido esteariko askoko ekilore-olioa merkaturatu daiteke | Consumer\nAraudia aldatuz gero, azido esteariko askoko ekilore-olioa merkaturatu daiteke\nKoipe horrek baldintza fisiko egokiak ditu elikagaien fabrikazio industrialean erabiltzeko\nGobernuak landare-olio jangarrien araudi tekniko-sanitarioa lantzen duen errege-dekretua aldatu du, eta horrek aukera ematen du Sevillako Ikerketa Zientifikoen Kontseilu Gorenaren (CSIC) mendeko Koipearen Institutuko ikertzaileek garatutako haziekin sortutako ekilore-olioaren modalitate berri bat merkaturatzeko.\nAzido esteariko askoko ekilore-olioa da. Munduko Osasun Erakundeak (OME) uste du odoleko kolesterol-mailari eragiten ez dion gantz saturatu bakarra dela. Gainera, margarina, txokolate, opil eta aurrez prestatutako produktuen fabrikazio industrialean erabiltzeko baldintza fisiko ezin hobeak ditu.\nOrain Espainian olio hori merkaturatzeko baimena eman den arren, Nutrisun Advanta olioa ekoizten duen enpresak (Argentinan eta Estatu Batuetan ditu egoitzak) azido estearikoan aberatsak diren hazien patenteak erosi ditu azken urteotan, Rafael Garcés liderraren arabera. Hazi horiekin milaka hektarea erein dira, dagoeneko merkaturatzen den edo aurrez prestatutako elikagaien industria handien probetan erabiltzen den olioa ekoizten dutenak.\nIkertzaileak adierazi du ekilore altuaren hazi-lerroak mutagenesi- eta hibridazio-teknika konbentzionalen bidez sortu zirela, azken urteetan zabaldutako erabilera oleiko handiko ekilore-olioak sortzeko erabili zirenen antzekoak. Garcesek azpimarratu du metodologia horrek ez duela esan nahi genetikoki eraldatutako organismoak transgenesiaren bidez erabili behar direnik.\nMerkatuan eskuragarri dauden ekilore-olioek %6 baino gehiago ez den azido estearikoa dute. Gantzaren Institutuko taldeak garatutako hazi-lerroekin azido horren edukiaren %12 gainditzen duen eta %35era irits daitekeen olio mota bat lortzen da. Garcesek dio ekilore-olio altuaren funtzionaltasuna, urtze-maila eta termoegonkortasuna egokiak direla industriarako, solidoa baita giro-tenperaturan, ezinbesteko baldintza baita produktu asko fabrikatzeko.\nazido esteariko grasa saturada-eu haziak kolesterola olioak


Gorobelgo Ermandadea: zezenak, larreak eta bideen erabilera - Aiaraldea.eus\nIragan astelehenean Aiarako Anaiarteak agintaldi honetako lehen bilera ospatu zuen. Bertan Aiara, Okondo, Amurrio, Ordunte eta Lezamako herri edota batzarren ordezkariak izan ziren.\nZezenen ugalkortasuna kaltetua izan da Trichomonas izeneko bakterioarengatik. Honek behietan ernaltzeko arazoak eragiten ditu eta kutsatutako behiak bakterioaren eramaile bihurtu ahal dira, zezen berrietara pasaraziz.\nGaitz hau ekiditeko Arabako Foru Aldundiak 22.000 € inguru eman ditu tratamendu bat abian jartzeko, baina nekazari guztiak ez daude honekin ados. Gainera, mendizerran Burgoseko eta Aiarako animaliak daude, eta Burgos aldekoek tratamendurik ezarriko duten edo ez jakin behar dute Anaiartekoek. Abeltzain guzti-guztiek tratamendua ez badute ezartzen, honen eragina ez da behar bestekoa izango.\nTratamendua ezarri edo ez, eta bere nondik norakoak zehazteko 26an beste bilkura bat egingo du Anaiarteak, Foru Aldundiarekin tratamenduaren efikazia eta beharra ikertu ostean, zeren larriagoak izan daitezkeen beste gaixotasun batzuk egon litezke.\nMendizerran dauden larreei dagokionez, Burgoseko ganadua aiaraldeko larreetan sartu izan da, eta baita aldrebes ere. Honegatik hainbat isun ipini dira eta egoera hau bere onera ekarri nahi izan zuten astelehenean.\nBestetik, mendizerrako bideetan ibilgailu motordunen erabilera mugatua da. Mugapen horien inguruko bilera bat antolatu zuen Aiarako alkateak abeltzainekin, muga horiek aztertzeko. Bilera hartan mugapenak moldatzeko proposamena landu zen eta orain bilera horren ordezkaritza batek proposamen hori Foru Aldundira eramango du, teknikariekin eztabaidatzeko. Behin betiko erabilerak zehazten direnean, hauen kontrola nola egin adostuko dute.\nGai honen inguruko legedia Arabako Foru Aldundiaren web orrian dago, baita Google Earth-en bideen erabilerak zehazten dituen aplikazio bat ere.


Santa Kurutz egunean ezpata-dantza atera dute Andoaingo dantzariek. Udal ordezkariei ongi-etorria egin diete erreberentziarekin eta ezpata-dantzarekin; meza ondorenean brokel-dantzako zikloko zinta-dantza, uzta txikiena, brokel-dantza eta makila handiena eskaini dituzte. 2008an atera zuten ezpata-dantza testuinguru honetan lehen aldiz; Iñaki Arregi ibili zen errituari eta dantzei forma ematen. Urki dantza taldea arduratzen da Santa Kurutz eguneko dantzez; dantzari ohiak eta aktiboak elkartu eta propio prestatzen dituzte plazaratu beharreko dantzak. Asier Garmendia aritu da buruzagi lanetan eta Maite Sagaseta dantza-maistra paperean. Tradizioa berreskuratu, birsortu eta herriko jaietan txertatzen asmatu dute. Argi dute festa eta dantzaren bidez komunitatea batu eta belaunaldien arteko harremanak estutzen direla. Ezpata-dantza eta brokel-dantza, Santa Kurutz, Andoain, 2022-05-03.\nSan Prudentzio egunarekin soka-dantza atera dute Lazkaoko udal ordezkariek. Legegintzaldia bukatzeko urtebete besterik falta den arren, estreinekoz dantzatu du udal talde honek aurreskua, pandemiaren erruz lehenengo festak baitira aurtengoak. Alkatea atera da sokaren buru eta segidan zaharrenetik gazteenera gainerako zinegotziak Oin Arin dantza taldeko bi dantzarik lagunduta. Azken biek dantzatu dituzte desafioak eta zortzikoak, udal ordezkari guztiek banan-bana abarketak eskaini dituzte, alkateak eta zinegotzi gazteenak baita agurra ere amaieran sokara gonbidatu dituzten Oin Arineko kideei. Anne Zubiarrain dantzariak izan du aurten agintariak prestatzeko ardura eta bera ibili da alkatearen eskutik dantzan. Aitor Altuna ez da berria plazan dantzatzen, urte batzuk baitaramatza zinegotzi karguan; egunerokotasunik irten eta Udaleko tentsioak alde batera uzteko eta denak elkarrekin eskuz esku aritzeko aukera ederra dela dio. Hemen aurreskua osatu duten partaideak, sokan atera diren ordenan: Kepa Zubiarrain Erauskin (alkatea), Anne Zubiarrain Eizagirre (dantzaria), Felix Urkola Iriarte, Aitor Altuna Oiarbide, Josu Sarriegi Zumarraga, Maialen Amundarain Irizar, Iñaki Estensoro Sarasola, Eneritz Miranda Muxika, Saioa San Pedro Oria (dantzaria), Jon Garmendia Iturbe. Irudiak: Amaiur Aristi. Agintarien soka-dantza, San Prudentzio, Lazkao, 2022-04-28.\nBaigorri: Nafarroaren Eguna 2022 Duguna\nIruñeko Duguna dantza taldeak Baigorrin dantzatu du; milaka lagun bildu diren Nafarroaren Egunean. Goizean kalejiran aritu dira eta jendez leporaino beteta zegoen Gaineko plazan egin dute eguneko lehen erakustaldia erraldoiak bizkartzain zituztela; Xenpelarrena eta Dorrea egin dituzte. Arratsaldean Behereko plazan eskaini dute saioa eta honako trokeo-dantzak eman dituzte: Betroiarena eta Xenpelarrena makila-txikien dantzak, Ama-begira zazu brokel-dantza, Pinpirin eta florian arku-dantza, Arre arre mandoko zinta-dantza. Irudiak: Nastja Slavec. Nafarroaren Eguna, Duguna dantza taldea, Baigorri, 2022-04-30.\nDantzaren Eguna 2022 Eibar\nDantzaren Nazioarteko Eguna Eibarren. Biraka, Ballet Eibarres, NeleDantza, Os Galaicos, Kaxa bera eta Kezka dantza taldearen emanaldiak Urkizun, Errebalen, Amañan eta Untzagan, eta festa borobiltzeko Parrapasekin erromeria Untzagan. Irudiak: Yanire Sagredo eta Marta Prol. Eibar, 2022-04-29.\nAgintariek euritan atera dute soka-dantza dantza Lazkaon San Prudentzio egunarekin. Oin Arin dantza taldeko dantzariek lagunduta eta alkatea aurresku dela zaharrenetik gazteenera osatu dute soka Lazkaoko Udaleko ordezkariek. Abarketak dantzatu dituzte alkateak eta zinegotziek guztiek banan-banan eta axeri-dantzaz gain desafioa eta zortzikoak egin dituzte bi dantzariek. Ondoren, Oin Arineko dantzari gehiago sartu dira sokara eta alkateak eta zinegotzi zaharrenak, aurreskuak eta atzeskuak, agur bana dantzatu diete horietako banari. Fandango eta arin-arinarekin amaitu dute agintarien aurreskua. Argazkiak: Amaiur Aristi. Agintarien soka-dantza, San Prudentzio, Lazkao, 2022-04-28.\n« Aurreko 10 elementuak Hurrengo 10 elementuak » 1 2 3 4 5 6 7 8 ... 452


Joan den urtean 4.862 odol ateratze egin zituzten Debagoienean - Debagoiena - Goiena.eus\nLarraitz Zeberio Lekuona 2005-01-17 10:28\nGipuzkoako eta Arabako odol emaileen elkarteak pozik dira odol ateratzeek gora egin dutelako eta odol emaile berriak lortu dituztelako.\nDatuak ez dira txarrak; hala esan digute Debagoienean odol emateak kudeatzen dituzten Gipuzkoako eta Arabako odol emaileen elkarteek. Herri gehienetan gora egin du odol emaileen kopuruak, eta behera egin badu enpresetan eta unibertsitateetan odol ateratzeak ere egiten hasi garelako da, azaldu digute.\nHasi dira dagoeneko 2005eko odol ateratzeak. Bergaran, Oñatin eta Arrasaten eman diote dagoeneko hasiera urte berriko lehen odol ateratzeei.\nBariku iluntzean Oñatiko 70 bat odol emaile bildu ziren Txantxiku ikastolan odola emateko. Adin guztietako jendea etortzen da, adierazi zuen harreran emaileak artatzen ari zen Pili Irazabal laguntzaile boluntarioak. Jende gazte asko etortzen da, gero eta gehiago.\nOñatiko egoitzan odol ateratzeek gora egin dute aurten, baina azken urteotako joera behera egitea izan da. Lantokietan eta unibertsitatean odola ematen duenak ez du hemen ematen; baina horrek ez du esan nahi odol ateratze gutxiago dagoenik.\nKarmen Gerate Txantxiku ikastolako bigarren solairuan aurkitu genuen, odola atera berritako emaileei tortilla pintxoak eta Coca-Colak eskaintzen. Azken urteotan odol emaile kopuruak behera egin du. Gero eta gehiago bidaiatzen dugu eta Europatik kanpo bidaiatu duen pertsona batek ezin du odola urtebetean eman. Hain zuzen ere, horregatik da hain garrantzitsua odol emaile berriak lortzea.\nEmaileak behar dira\nOdola ez da sekula soberan egoten eta Gipuzkoa zein Arabako elkarteek debagoiendarrak odola ematera animatzen dituzte.\nOdol emaile izateko 18 eta 65 urte bitartekoa izan behar da, 50 kilotik gorakoa eta odol ateratzea egin baino lehen sendagile batek eskatuko dituen gutxieneko osasun-baldintza batzuk bete behar dira. Hurrengo odol emateak Arrasaten eta Aretxabaletan egingo dira, urtarrilaren 19an eta 31n, hain zuzen ere.


Memorandra: Pikara Magazineko Andrea Momoitio Torrekuan\nPasa den ostegunean, maiatzaren 7an, Pikara Magazineko zuzendariordea den Andrea Momoitioren hitzaldia izan genuen Torrekuan. Emakumeak eta kazetaritza, eta kazetaritza […]Jarraitu irakurtzen[…]\nKRASH!#47 (recopilatorio Ball the bastons/Makil dantza + Memorandra Jardunaldiak)\nPrograma n?mero 47 de KRASH! en esta tercera temporada. Desde los micr?fonos de Zintzilik irratia en la FM 100; espacio […]Jarraitu irakurtzen[…]\nPasa den ostiralean, apirilaren 24ean, Memorandra jardunaldien baitan hitzaldia egon zen Torrekuan, Gorputza eta generoa euskal kulturan eta literaturan izenburupean. Oraingo honetan euskal literatura eta bertsolaritzaren erreferente garrantzitsuak ditugun Gema Lasarte eta Uxue Alberdi entzuteko aukera izan genuen.\nMemorandra: El aborto, el feminismo vasco y la autodeterminaci?n de las mujeres\nPasa den larunbatean, apirilaren 18an, Mari Luz Esteban antropologo eta militante feministaren hitzaldia egon zen Torrekuan, “El aborto, el feminismo vasco y la autodeterminaci?n de las mujeres” izenburupean. Euskal Herriko abortoaren kanpainaren kronika egin zigun Mari Luzek, hiru garaitan zentratuz.\nMemorandra jardunaldien aurkezpena\nPasa den ostiralean hasi ziren Memorandra jardunaldiak. Herriko Plazako ekitaldiaren ondoren, denak Torrekuara abiatu ginen. Bertan jardunaldien antolatzaileak diren Oreretako Memoria Feministako kide guztiak zeuden, eta horietako hainbatek jardunaldiak aurkeztu zizkigun.